34567 DAGITI MAADAL NGA ARTIKULO
MARSO 2-8 Agyaman ken Jehova ket Mabendisionan PANID 8 ˙ KANTA: 2, 75
MARSO 9-15 No Apay a Selebrarantayo ti Pangrabii ti Apo PANID 13 ˙ KANTA: 8, 109
MARSO 16-22 Pagbalinenyo a Natibker ken Naragsak ti Panagasawayo PANID 18 ˙ KANTA: 36, 51
MARSO 23-29 Bay-anyo a Patibkeren ken Saluadan ni Jehova ti Panagasawayo PANID 23 ˙ KANTA: 87, 50
MARSO 30-ABRIL 5 Di Agkupas nga Ayat - Posible Kadi? PANID 28 ˙ KANTA: 72, 63 E NE RO 1 5, 201 5
SWITZERLAND AKKUB: Maus-usar ti Biblia iti pana- ngasaba iti Grindelwald, maysa a na- pintas a lugar iti sakaanan ti Ber- nese Alps
POPULASION 7,876,000 AGIBUMBUNANNAG 18,646 TIMMABUNO ITI MEMORIAL (2013) 31,980 ITI DAYTOY MET A RUAR
3 Situtulok nga Agsaksakripisioda - Iti New York 34567 Saan a mailaklako daytoy a publikasion. Maipa- paay daytoy kas paset ti sangalubongan a traba- ho a panangisuro iti Biblia a supsuportaran dagiti boluntario a donasion. DAGITI MAADAL NGA ARTIKULO
ˇ Agyaman ken Jehova ket Mabendisionan Mapatanor ken mataginayontayo ti kinamanagyaman babaen ti panangmennamennatayo kadagiti maaw-awattayo a bendision ken panagyaman ken Jehova gapu kadagita. No manangapre- siartayo, maparmektayo ti di kinamanagyaman ken madaeran- tayo dagiti rigat. Ti tekstotayo para iti tawen 2015 ipalagipna daytoy iti intero a makatawen.
ˇ No Apay a Selebrarantayo ti Pangrabii ti Apo Ipakita daytoy nga artikulo no apay a rumbeng a laglagipentayo ti ipapatay ni Jesus. Ilawlawagna no ania ti irepresentar ti tina- pay ken arak iti Memorial ken ipakitana no kasano a maam- muan ti maysa no rumbeng a kanen ken inumenna dagitoy nga emblema. Tulongannatayo pay daytoy a panagadal no kasano a personal a makapagsaganatayo para iti Pangrabii ti Apo.
ˇ Pagbalinenyo a Natibker ken Naragsak ti Panagasawayo ˇ Bay-anyo a Patibkeren ken Saluadan ni Jehova ti Panagasawayo Sarsarangten ti adu a pagassawaan ti umad-adu a rigat ken su- lisog. Ngem babaen iti tulong ni Jehova, posible ti maaddaan iti natibker ken naragsak a panagasawa. Ilawlawag ti umuna nga artikulo ti lima a pamay-an tapno agbalin a natibker ken mana- yon ti panagasawa. Ti maikadua nga artikulo usigenna no kasa- no a patibkeren dagiti naespirituan a depensa iti panagasawa.
ˇ Di Agkupas nga Ayat - Posible Kadi? Ania ti pudno nga ayat iti nagbaetan ti lalaki ken babai? Posible kadi ti manayon nga ayat? Kasano a mayebkas ti kasta nga ayat? Ammuentayo no ania ti isuro kadatayo ti Kanta ni Solo- mon maipapan iti di agkupas nga ayat. January 15, 2015 Vol. 136, No. 2 Semimonthly ILOKO Malaksid no adda sabali a naipakita, dagiti teks- to ti Biblia ket naadaw iti Baro a Lubong a Patarus ti Nasantuan a Kasuratan. Publishers: Watchtower Bible and Tract Society of New York, Inc. 2015 Watch Tower Bible and Tract Society of Pennsylvania. Printed in Japan.
S ITUTULOK NG A AGSAK SAKRIPISIODA iti New York SUMAGMAMANO a tawen ti napalabasen, nanam-ay ti biag ti agassawa a da Cesar ken Rocio nga agnanaed iti California. Full-time ti trabaho ni Cesar iti heating, ventilation, ken air-conditioning ket part-time met ti trabaho ni Rocio iti maysa a klinika ti doktor. Adda bukodda a balay ken awan ti anakda. Ngem adda napasamak a nangbalbaliw iti biagda. Ania dayta? Idi Oktubre 2009, nangipatulod ti sanga nga opisi- na ti Estados Unidos iti surat kadagiti amin a kon- gregasion iti pagilian. Maaw-awis dagiti boluntario nga addaan iti naisangsangayan a paglaingan nga agaplay kas temporario a Bethelite para iti panna- kapalawa dagiti pasilidad ti sangay iti Wallkill, New York. Naparegta nga agaplay uray dagiti kakabsat a limbesen ti tawenda iti gagangay a tawen dagiti ma- awis nga agserbi iti Bethel. "Gapu iti edadmi, ammo- mi a daytoy laengen ti tsansami a makapagserbi iti Bethel," kuna da Cesar ken Rocio. "Saanmi a kayat a palabsen daytoy nga oportunidad!" Dagus nga im- pasada dagiti aplikasionda. Panagbangon iti Warwick, Hunio 2014 Limmabas ti nasurok a makatawen ngem saan pay a naawis da Cesar ken Rocio iti Bethel. Ngem desi- didoda iti kalatda isu a pinasimpleda ti biagda. Kuna ni Cesar: "Pinagbalinmi nga apartment ti ga- rahemi a 25 metro kuadrado (270 sq ft) sa impaa- bangmi ti nabiit pay a naibangon a dream house-mi a 200 metro kuadrado (2,200 sq ft). Inaramidmi da- gitoy a panagbalbaliw tapno saankaminto a mariga- tan no maayabankami nga agserbi iti Bethel." Ania ti simmaruno a napasamak? "Makabulan kalpasan ti iyaakarmi iti bassit nga apartment-mi," kuna ni Ro- cio, "naawiskami kas temporario a boluntario iti Wallkill. Nalawag kadakami a babaen ti panangpa- simplemi iti biagmi, inikkanmi ni Jehova iti banag a bendisionanna." NABENDISIONAN TI KINAMANAGSAKRIPISIODA Kas kada Cesar ken Rocio, ginasut a kakabsat a lal- laki ken babbai ti nagsakripisio tapno makiraman- da iti trabaho a panagibangon iti New York. Adu ka- dakuada ti tumultulong iti pannakaibangon dagiti kanayonan a pasilidad iti Wallkill, ket tumultulong met ti dadduma kadakuada iti pannakaibangon ti 3
Dadduma a pagassawaan nga agtrabtrabaho iti Wallkill sangalubongan a hedkuarter iti Warwick. Adu a pa- gassawaan ti nangpanaw iti napintas a pagtaengan- da, nasayaat a trabahoda, ken uray dagiti taraken- da iti balay tapno naan-anay a makapagserbida ken Jehova. Binendisionan kadi ni Jehova ti panagsakri- pisioda? Wen! Kas pagarigan, usigentayo ti inaramid ni Way a may- sa nga electrician ken ti asawana a ni Debra, a taga- Kansas nga agpada nga ag-60 ti tawenda. Inlakoda ti pagtaenganda ken ti kaaduan a sanikuada ket im- makarda iti Wallkill tapno agserbida kas commuter Bethelite. Nupay kasapulanda ti ag-adjust, marik- nada a saan a sayang dagiti panagsakripisioda. Ki- nuna ni Debra maipapan iti trabahona iti Bethel: "Adda dagiti gundaway a mariknak a kasla addaak iti maysa kadagiti eksena ti panagibangon idiay Pa- raiso kas iti maipakpakita kadagiti publikasiontayo!" Da Melvin ken Sharon a taga-South Carolina inla- koda ti pagtaengan ken dagiti sanikuada tapno tu- mulongda iti Warwick. Nupay saan a kaskarina da- gitoy a panagsakripisio, ibilangda kas pribilehio ti makiraman iti kasta a historiko a proyekto. Kinuna- da: "Nakaragragsakkami ta ammomi a magunggo- Kitaen ti 2014 Tinawen a Libro Dagiti Saksi ni Jehova, pa- nid 12-13. Dagiti part-time a commuter Bethelite ti makaammo iti paga- bangda iti pagdagusanda ken iti dadduma pay a kasapulanda ba- yat ti panagtrabahoda iti Bethel iti maysa wenno ad-adu pay nga aldaw iti kada lawas. 4 TI PAGWANAWANAN naan ti sangalubongan nga organisasion iti banag nga ar-aramidenmi!" Ni Kenneth a maysa a retirado a construction wor- ker ken ni Maureen a baketna ket taga-California ken agpada nga agtawenen iti agarup 55. Immakar- da iti Warwick tapno tumulongda iti panagibangon. Tapno maaramidanda dayta, impaaywanda ti pagta- enganda iti maysa a sister a kakongregasionda ken impaaywanda met ti lakayen nga ama ni Kenneth kadagiti kapamiliada. Pagbabawyanda kadi ti inara- midda a panagsakripisio tapno makapagserbida iti Bethel? Saan! "Adu ti nagunggonami," kuna ni Ken- neth. "Ngem siempre, saanna a kayat a sawen nga awanen ti parikutmi. Adda latta, ngem makapnek ti biagmi, ket naimpusuan nga irekomendami iti sab- sabali daytoy a kita ti panagserbi." DAGITI LAPPED A NAPAGBALLIGIANDA Adda dagiti lapped a masapul a sanguen dagiti bo- luntario. Kas pagarigan, da William ken Sandra, nga agtawen iti nasurok nga 60, ket addaan iti na- nam-ay a biag iti Pennsylvania. Narang-ay ti kompa- niada nga agar-aramid kadagiti piesa ti makina ken adda 17 a trabahadorda. Dida pay immak-akar iti kongregasion sipud kinaubingda, sa agaassidegda laeng iti kaaduan a kakabagianda. Isu nga idi na- awisda nga agserbi kas commuter Bethelite iti Wallkill, ammoda a kaipapanan dayta a panawanda ti gistay amin nga am-ammoda ken amin a nakai- ruamanda. "Ti karigatan nga inaramidmi ket ti pa-
nangpanaw iti nanam-ay a kasasaadmi," kuna ni William. Ngem kalpasan ti adu a kararag, inkeddeng daytoy a pagassawaan nga ituloyda ti planoda, ket saanda a pulos nagbabawyan dayta. "Awan ti kapa- da ti panagtrabaho ken panagserbi a kadua ti pami- lia ti Bethel," kuna ni William. "Naragragsakkami itan ken Sandra." Ni Ricky, a maysa a construction manager iti Ha- waii, ket naimbitaran nga agserbi kas commuter Bethelite tapno tumulong iti proyekto iti Warwick. Kayat ni baketna a Kendra nga agboluntario ni la- kayna. Ngem adda dakkel a pakaseknanda: ti 11 ti tawenna nga anakda a ni Jacob. Pinampanunotda no nasayaat nga umakarda iti New York ken no maka-adjust ngata ti anakda iti naiduma nga aglaw- law. "Maysa kadagiti prioridadmi ket ti panagsapul iti kongregasion nga addaan kadagiti nareregta nga agtutubo," kuna ni Ricky. "Kayatmi a maaddaan ni Jacob iti adu a nasayaat a gagayyem." Nupay kasta, manmano laeng ti ubbing iti kongregasion a nasa- rakanda ngem adda sumagmamano a Bethelite. Kuna ni Ricky: "Kalpasan ti umuna a pannakigi- mongmi sadiay, dinamagko ken Jacob no ania ti ma- kunana iti baro a kongregasionmi, aglalo ta awan ti ubbing a katawenanna. Kinunana, 'Dika madana- gan, Dad. Dagiti babbaro a Bethelite ti agbalinto a gagayyemko.' " Agpayso, ginayyem isuna dagiti babbaro a Bethel- ite. Ania ti epektona? "Idi lumabasak iti kuarto ti anakko iti maysa a rabii, nakitak a nakalukat pay laeng dagiti silawna," kuna ni Ricky. "Ekspektarek nga agay-ayam iti electronic game, ngem agbasba- sa met gayam iti Biblia! Idi dinamagko no ania ti ar-aramidenna, kinunana, 'Maysaak nga ubing a Bethelite, isu a basaek ti Biblia iti makatawen.' " Naragsakan da Ricky ken Kendra, saan laeng a gapu ta makapagboluntario ni Ricky iti panagiba- ngon iti Warwick no di ket makatulong pay ti iyaa- karda iti naespirituan nga irarang-ay ti anakda. - Prov. 22:6. DIDA MADANAGAN ITI MASANGUANAN Di agbayag, malpaston ti panagibangon iti Wallkill ken Warwick, ket ammo dagiti boluntario a tempo- rario laeng ti panagserbida iti Bethel. Madanagan kadi dagitoy a kakabsat no sadinonton ti papanan- da wenno anianton ti aramidenda? Saan a pulos! Umanamong ti kaaduan kadakuada iti kunaen ti dua a pagassawaan a taga-Florida nga agtawen iti nasurok a 50. Kastoy ti kuna ni John, a maysa a construction manager, ken ni baketna a Carmen nga agpada a temporario a boluntario iti Warwick: "Nakitami no kasano nga ipapaay ni Jehova dagiti kasapulanmi agingga ita. Pampanunotenmi a no ni Jehova ti nangipan kadakami ditoy, sigurado a dinakamto baybay-an kalpasan ti proyekto." (Sal. Dadduma a boluntario nga agtrabtrabaho iti Warwick
6 Maragragsakan ni Jacob ken dagiti nagannakna a makisarsarita kadagiti Bethelite iti kongregasionda 1 2 3 119:116) Ni Luis, nga agdisdisenio kadagiti fire sprinkler system ken ni baketna a Quenia ket agbol- boluntario met iti Wallkill. Kinunada: "Napanekne- kanmin nga ipaay ni Jehova dagiti material a kasa- pulanmi. Nupay dimi ammo no kasano, kaano, wenno sadino, agtalekkami nga itultuloynakamto nga aywanan." - Sal. 34:10; 37:25. "BENDISION AGINGGA NGA AWANEN PANAGKASAPULAN" Adu kadagiti tumultulong iti panagibangon idiay New York ti kasla imposible a makapagbolunta- rio gapu iti nagduduma a rason. Ngem sinu- 1) Gary 2) Way 3) Kenneth 4) Jason, Cesar, ken William 5) Luis ken Dale 6) John ken Melvin 5 4 6
bokda ni Jehova, kas iti iyaw-awisna nga arami- dentayo: "Subokendak, pangngaasiyo, . . . [ket luktakto] kadakayo dagiti aribengbeng ti langla- ngit ket pudno a mangibukbokakto kadakayo iti bendision agingga nga awanen panagkasapulan." - Mal. 3:10. Subokem met kadi ni Jehova tapno masagrapmo ti naruay a bendisionna? Nainkararagan nga usi- gem no ania ti mabalinmo nga aramiden para iti madama a teokratiko a panagibangon, iti man New York wenno iti dadduma pay a lugar, ket ma- kitamto a mismo no kasano a gunggonaannaka ni Jehova. - Mar. 10:29, 30. Daytoy a kita ti panagserbi ket iparparegta unay dagiti agassawa a ni Dale ken ni Cathy a taga-Ala- bama. Maysa a civil engineer ni Dale ket kastoy ti kunada maipapan iti panagboluntarioda iti Wall- kill: "No ikeddengmo a panawan ti nanam-ay a biagmo, makitamto ti panagtignay ti espiritu ni Jehova." Ania ti aramidem tapno makapagbolun- tarioka? Kuna ni Dale: "Pasimpliem ti biagmo, pa- simpliem, sa pasimpliem pay. Dimonto pulos pag- babawyan dayta!" Ni Gary a taga-North Carolina ket 30 a tawennan kas construction manager. Ibi- langda ken baketna a Maureen a ti maysa kada- giti bendision a tagtagiragsakenda iti Warwick ket ti "pannakaam-ammo ken pannakipagtrabaho iti adu a nagsasayaat a kakabsat a lallaki ken bab- bai a mangus-usar iti biagda nga agserbi ken Jehova iti Bethel." Innayon ni Gary: "Tapno maka- pagserbika iti Bethel, masapul a simple ti biagmo. Dayta ti kasayaatan a biag iti daytoy a sistema ti bambanag." Ni Jason, nga agtrabtrabaho kas maysa nga electrical contractor, ken ni baketna a Jennifer, agpada a taga-Illinois, kunada a ti pa- nagtrabaho iti maysa a proyekto iti Bethel iti Wall- kill ti "maysa kadagiti kasayaatan a pangpadasan iti biagto idiay baro a lubong." Innayon ni Jennifer: "Dimo mailadawan ti ragsakmo ta ammom nga amin nga ar-aramidem ket napateg ken Jehova ken daytanto ti panggapuanna a mangbendision kenka iti masanguanan. Siguraduenna a maipaay ti amin a kasapulam." MAKAPAGBOLUNTARIOKA MET KADI? Tinarigagayan ti "puso" ni Ari David nga ibangon ti maysa a balay para iti nagan ni Jehova. (1 Cron. 22:7) Kayatna ti maaddaan iti paset iti pannakaara- mid ti maysa a templo a pakaidaydayawan ti Dios. No sibibiag ita ni David, ania ngata ti makunana iti nakaskasdaaw a panagbangon a mapaspasamak iti kaaldawantayo? Bayat nga umad-adu ti bilang dagiti manangiwara- gawag ti Pagarian ken umas-asideg ti panagpatingga daytoy a sistema ti bambanag, naganat ti panagka- sapulan iti ad-adu a pasilidad. (Isa. 60:22; Hab. 2:3) Karaman kadagita dagiti sanga nga opisina, As- sembly Hall, Kingdom Hall, Remote Translation Of- fice, ken pasilidad para kadagiti nateokratikuan nga eskuelaan iti adu a pagilian. Tapno maibangon dagi- toy a patakder, kasapulan ti adu a boluntario nga ad- daan kadagiti paglaingan ken kapadasan iti trabaho a kas iti real estate, panagaramid iti plano, engineer- ing, panagkuenta iti magastos, panaggatang iti ma- teriales, panangimaton iti proyekto, panag-survey, panagsemento, mechanical installation, panagiplas- tar iti tubo ken waya ti koriente, panag-welding, pa- nagkarpintero, panagmaneho ken panangmantener iti heavy equipment, landscaping, ken finishing. Mabalin nga agkasapulan iti tulong dagiti proyekto iti lugaryo. Kasapulan met ti adu a boluntario iti sabali a pagilian. Kayatmo kadi ti agboluntario? No kasta, umasidegka kadagiti panglakayen iti kongregasion- yo. Damagem no kasanoka a makualipikar iti kasta a pribilehio ken no kasano ti agaplay kadagita. Maragsakan unay dagiti agtutubo ken natataengan a makiramraman iti daytoy a nagpaiduma a trabaho a panagibangon. Ikararagmo dayta tapno maadda- anka iti tarigagay a tumulong iti panagibangon kada- giti pasilidad a pakaidayawan ti nagan ni Jehova. Di- monto pulos pagbabawyan dayta!
Tekstotayo iti tawen 2015: "Agyamankayo ken Jehova, ta isu naimbag." - Salmo 106:1 Agyaman ken Jehova ket Mabendisionan "Agyamankayo ken Jehova, ta isu naimbag." - SAL. 106:1. ANIA TI SUNGBATMO?
Ania ti maadaltayo ken apostol Pablo maipapan iti kinamanagyaman?
Kasano a makatulong ti panagmennamenna ken panagkararag tapno agtalinaedtayo a managyaman?
Kasano a ti pananglagip kadagiti naawattayo a bendision tulongannatayo a mangdaer kadagiti suot? NI Jehova, ti Manangipaay iti "tunggal naimbag a sagut ken tung- gal naan-anay a rangkap," ket maikari a pagyamanantayo. (Sant. 1:17) Kas naayat a Pastortayo, sidudungngo nga ipapaayna ti amin a pisikal ken naespirituan a kasapulantayo. (Sal. 23:1-3) Isu ti ag- balin a "kamang ken pigsa[tayo]" - nangnangruna iti tiempo ti ri- gat! (Sal. 46:1) Wen, adu ti panggapuantayo a naimpusuan nga umanamong iti salmista, a nangisurat: "Agyamankayo ken Jehova, ta isu naimbag; ta ti naayat a kinamanangngaasina ket agingga iti tiempo a di nakedngan [wenno, agnanayon]." - Sal. 106:1. 2 Apay a napateg nga usigentayo ti maipapan iti kinamanagya- man? Kas naipadto, kumarkaro ti kinaawan panagyaman dagiti tattao kadagitoy maudi nga al-aldaw. (2 Tim. 3:2) Adu ti saan unay a mangtagtagipateg iti maaw-awatda a bendision. Minilion a tat- tao ti naimpluensiaan iti lubong ti komersio ken adbertismen isu nga ikagkagumaanda ti maaddaan iti ad-adu pay imbes a konten- toda koman iti adda kadakuada. Amangan no maapektarantayo 1. Apay a pagyamanantayo ni Jehova? 2, 3. (a) Ania dagiti resultana no tagtagilag-anentayo dagiti naawattayo a bendision? (b) Ania dagiti saludsod nga usigentayo iti daytoy nga artikulo? 8
iti daytoy a kababalin. Kas kadagiti Israelita idi ugma, posible nga agbalintayo a di ma- nagyaman ken mapukawtayo ti apresasion- tayo iti napateg a relasiontayo ken Jehova ken kadagiti bendision a naawattayo. - Sal. 106:7, 11-13. 3 Usigentayo met ti mabalin a mapasamak no makapasartayo kadagiti narigat a suot. Kadagita a gundaway, mabalin a nalakatay a maupay ket saantayon a makita dagiti naa- wattayo a bendision. (Sal. 116:3) No kasta, kasanotayo ngarud a mapatanor ken mapag- talinaed ti managyaman a puso? Ken ania ti tumulong kadatayo nga agtalinaed a positi- bo uray no agpaspasartayo kadagiti nakaro a suot? Kitaentayo. "ADU A BANAG TI INARAMIDMO, O JEHOVA" 4 Tapno mapatanor ken mapagtalinaedta- yo ti managyaman a puso, masapul a big- bigen ken naimpusuan nga apresiarentayo dagiti bendision ni Jehova ken mennamen- naentayo ti dakkel nga ayatna kadatayo. Idi inaramid dayta ti salmista, nagamanga iti adu a nagsasayaat a bambanag nga inaramid ni Jehova. - Basaen ti Salmo 40:5; 107:43. 5 Adu ti maadaltayo ken apostol Pablo maipapan iti kinamanagyaman. Minenna- mennana la ketdi dagiti naawatna a bendi- sion ta masansan nga inyebkasna ti naimpu- suan a panagyamanna. Aklonen ni Pablo a maysa idi a 'managtabbaaw ken manangida- danes ken nakuspag a tao.' Gapuna, nagya- man ta iti laksid dagiti napalabas a basolna, kinaasian latta ti Dios ken ni Kristo ken in- talekda kenkuana ti maysa a ministerio. (Ba- saen ti 1 Timoteo 1:12-14.) Inapresiar met unay ni Pablo dagiti padana a Kristiano ken kanayon a nagyamyaman ken Jehova iti na- 4. Kasano a mapagtalinaedtayo ti managyaman a puso? 5. Ania ti maadaltayo ken apostol Pablo maipapan iti kinamanagyaman? sasayaat a kababalin ken matalek a panag- serbida. (Fil. 1:3-5, 7; 1 Tes. 1:2, 3) Ket idi na- ipasango kadagiti suot, dagus a nagyaman ken Jehova iti naintiempuan a suporta dagi- ti kapammatianna. (Ara. 28:15; 2 Cor. 7:5-7) Saan ngarud a pakasdaawan nga imparegta ni Pablo kadagiti Kristiano: "Ipakitayo a ma- nagyamankayo . . . , a [paregtaenyo] ti may- sa ken maysa babaen kadagiti salmo, day- dayaw iti Dios, naespirituan a kankanta buyogen ti [panagyaman]." - Col. 3:15-17. AGMENNAMENNA KEN AGKARARAG TAPNO AGTALINAED A MANAGYAMAN 6 Kasanotayo a matulad ti nasayaat nga ulidan ni Pablo? Kas kenkuana, masapul met a mennamennaentayo dagiti naarami- dan kadatayo ni Jehova. (Sal. 116:12) Ania ti sungbatmo no maisaludsod kenka: 'Ania dagiti bendision ni Jehova a pagyamyama- nam?' Iramanmo kadi ti napateg a relasion- mo kenkuana? Wenno ti pannakapakawan ti basbasolmo gapu iti pammatim iti daton a subbot ni Kristo? Saggaysaem kadi nga ina- ganan dagiti kakabsat a nangsuporta kenka bayat a mapaspasaram dagiti nakaro a suot? Siempre, karaman met kadagiti dakamatem ti dungdungnguem nga asawa wenno dagiti patpatgem nga annak. No mennamennaem ti kasta a nagsasayaat a bendision manipud iti naayat nga Amatayo a ni Jehova, mapno ti pusom iti panagyaman ket matignayka nga agyaman iti inaldaw. - Basaen ti Salmo 92: 1, 2. 7 No sipapanunottayo kadagiti maaw- awattayo a bendision, matignaytayo nga ag- yaman ken Jehova iti kararag. (Sal. 95:2; 100: 4, 5) Adu a tattao ti agkarkararag gapu la- eng ta adda kayatda a kiddawen iti Dios. 6. Ania ti nangnangruna a pagyamyamanam ken Jehova? 7. (a) Apay a rumbeng nga agyamantayo kadagiti kararagtayo? (b) Ania dagiti magunggonam no ag- yamanka kadagiti kararagmo? ENERO 15, 2015 9
Ania dagiti bendision ni Jehova a pagyamyamanam? (Kitaen ti parapo 6, 7) Ngem ammotayo a maay-ayo ni Jehova no pagyamanantayo dagiti bambanag nga adda kadatayo. Naglaon ti Biblia iti adu a makatu- kay-rikna a kararag ti panagyaman, pakaira- manan ti kararag da Anna ken Ezekias. (1 Sam. 2:1-10; Isa. 38:9-20) Isu a masapul a tuladem dagitoy a matalek nga adipen ti Dios a nangipakita iti kinamanagyamanda. Wen, agyamanka ken Jehova babaen ti kara- rag gapu kadagiti maaw-awatmo a bendi- sion. (1 Tes. 5:17, 18) No kasta ti aramidem, agbalinka a naragsak, umuneg ti ayatmo ken Jehova, ken nasingsingedka kenkuana. - Sant. 4:8. 8 Apay a masapul nga annadantayo a saan a mapukaw ti apresasiontayo iti kinaimbag ni Jehova? Gapu ta adda natawidtayo a pa- gannayasan a di managyaman. Usigentayo daytoy: Nagnaed dagiti immuna a nagannak- tayo, da Adan ken Eva, iti paraiso a hardin. Naipaay ti amin a kasapulanda, ken maba- linda ti agbiag nga agnanayon iti natalna a kasasaad. (Gen. 1:28) Ngem saanda nga ina- presiar dagita a bendision. Siaagum a tinari- gagayanda ti sabali pay a banag. Kas resulta- na, napukawda ti amin nga adda kadakuada. (Gen. 3:6, 7, 17-19) Gapu ta napalawlawanta- 8. Ania ti mabalin a mangpukaw iti apresasiontayo iti amin a naaramidan ni Jehova para kadatayo? 10 TI PAGWANAWANAN yo kadagiti di managyaman a tattao, posible a mapukaw met ti apresasiontayo iti amin a naaramidan ni Jehova para kadatayo. Maba- lin a mangrugin a tagtagilag-anentayo ti re- lasiontayo kenkuana ken ti pribilehiotayo nga agbalin a paset ti sangalubongan a pa- nagkakabsat. Nalabit agbalintayon nga oku- pado iti bambanag iti daytoy a lubong nga asidegen nga aglabas. (1 Juan 2:15-17) Tap- no maliklikantay dayta, mennamennaentayo koma dagiti maaw-awattayo a bendision ken kanayon a pagyamanantayo ni Jehova iti pri- bilehio nga agbalin a paset ti ilina. - Basaen ti Salmo 27:4. NO MAPASPASARANTAYO DAGITI SUOT 9 Makatulong ti kinamanagyaman tapno maibturantayo dagiti nakaro a suot. Mabalin a maupaytayo no bigla a maipasangotayo iti dadakkel a problema, kas ti pannakikamala- la ti asawa, grabe a sakit, ipapatay ti maysa a kapamilia, wenno panagsagaba gapu iti natural a didigra. No mapasarantayo dagita, maliwliwa ken mapabilegtayo no laglagipen- tayo dagiti bendision nga adda kadatayo. Usigentayo dagiti sumaganad a kapadasan. 9. No makapasartayo kadagiti nakaro a suot, apay a napateg a laglagipentayo dagiti bendision a maaw-awattayo?
10 Ni Irina ket regular pioneer a taga- Amianan nga America. Maysa a panglaka- yen ti naasawana ngem nakikamalala ken binaybay-anna ida nga agiina. Ania ti naka- tulong ken Irina nga agtultuloy a matalek ken Jehova? Kinunana: "Agyamanak iti pa- nangaywan kaniak ni Jehova. Gapu ta sipa- panunotak kadagiti maaw-awatko a ben- dision iti inaldaw, mabigbigko a maysa a pribilehio nga am-ammonak ken ipatpateg- nak ti manangsalaknib a nailangitan nga Amatayo. Ammok a dinakto pulos baybay- an." Nupay nakas-ang ti paspasamak a na- pasaran ni Irina, nakatulong kenkuana ti na- ragsak a personalidadna ket maparparegta met iti dayta ti sabsabali. 11 Ni Kyung-sook, a taga-Asia, ket payu- nirda ken lakayna iti nasuroken a 20 a ta- wen. Idi kuan, natakuatan nga adda nakaro a kanserna iti bara ken naibaga kenkuana a tallo agingga't innem a bulan laengen ti pa- nagbiagna. Nupay adun a kita ti suot ti na- pasaranda nga agassawa, saanda idi a prob- lema ti salun-atda. Kinuna ni Kyung-sook: "Grabe ti epekto kaniak ti sakitko ta narik- nak a kasla napukawkon ti amin ken ma- dandanaganak unay." Ania ti nakatulong kenkuana nga agibtur? Imbagana: "Tunggal rabii sakbay a maturogak, mapanak iti roof- top ti balaymi ket ikararagko iti napigsa ti lima a banag a pagyamyamanak iti dayta nga aldaw. Kalpasanna, lumag-anen ti riknak, ket matignayak a mangyebkas iti ayatko ken Jehova." Kasano a nagunggonaan ni Kyung- sook iti rinabii a panagkarkararagna? Kinu- nana: "Nabigbigko a tartarabayennatayo ni Nabaliwan ti dadduma a nagan iti daytoy nga arti- kulo. 10. Kasano a nagunggonaan ni Irina iti panang- pampanunotna kadagiti maaw-awatna a bendi- sion? 11. Ania ti nakatulong ken Kyung-sook a mangda- er iti nakaro a sakitna? Jehova no adda dagiti suot a mapaspasaran- tayo ken ad-adu nga amang dagiti bendision a maaw-awattayo ngem kadagiti suot." 12 Agserserbi ni Jason iti maysa a sanga nga opisina iti Africa ken nasuroken a 30 a tawenna iti amin-tiempo a serbisio. Kinuna- na: "Natay ni baketko pito a tawenen ti napalabas ket nakaro a saem ti nariknak. Malidayanak no pampanunotek ti rigat a na- pasaranna bayat a lablabananna ti sakitna a kanser." Ania ti nakatulong ken Jason? "Na- minsan," kunana, "linagipko ti maysa a na- ragsak a kanito a kaduak ni baketko, ket nagyamanak ken Jehova iti kararag gapu iti dayta. Nabang-aranak, ket sipud idin, kana- yonen a pagyamanak ni Jehova kadagiti na- ragsak a kanito a kaduak ti asawak. Marik- riknak pay laeng ti saem gapu iti ipupusay ni baketko, ngem gapu ta pagyamyamanak ti naragsak a panagasawak ken ti pribilehiok nga agserbi ken Jehova a kadua ti maysa a mangipatpateg iti Dios, nagbaliw ti panang- matmatko." 13 Idi dinalapus ti napigsa a bagyo a Hai- yan (wenno Yolanda) ti makintengnga a paset ti Pilipinas idi Nobiembre 2013, ni Sheryl, nga agtawen laeng idi iti 13, napukawna ti gistay amin a napateg kenkuana. Kinunana: "Napukaw ti balaymi, ken dagiti miembro ti pamiliak." Natay ti ama, ina, ken tallo a ka- kabsatna gapu iti dadakkel ken napipigsa a dalluyon ti baybay. Ania ti nakatulong ken Sheryl a mangdaer iti daytoy a pasamak a saan a maupay? Isu ti kinamanagyamanna ken ti panangpampanunotna kadagiti bendi- sion nga adda kenkuana. "Nakitak ti panag- regget dagiti kakabsat a mangsaranay ken mangparegta kadagiti agkasapulan iti tulong. Ammok a dagiti kakabsat iti intero a lubong 12. Kasano a naliwliwa ni Jason idi natay ni ba- ketna? 13. Ania ti nakatulong ken Sheryl a mangibtur iti ipapatay dagiti miembro ti pamiliana? ENERO 15, 2015 11
iramramandak kadagiti kararagda." Innayon- na: "Agyamyamanak ta ni Jehova ti Diosko. Kanayon nga ipaayna dagiti kasapulantayo." Wen, ti panangpampanunot kadagiti maaw- awattayo a bendision ti tumulong kadatayo a manglaban iti kasta unay a ladingit. No ma- nagyamantayo, saantayto a sumuko iti ania- man a parikut a pakaipasanguantayo. - Efe. 5: 20; basaen ti Filipos 4:6, 7. "NO MAIPAPAN KANIAK, AGRAGSAKAKTO KEN JEHOVA" 14 Sipud pay idi unana, pagragragsakan ti ili ni Jehova dagiti maaw-awatda a bendision. Kas pagarigan, kalpasan a naispal dagiti Isra- elita iti ima ni Faraon ken dagiti buyotna iti Nalabaga a Baybay, inyebkasda ti rag-oda ba- baen ti kankanta ti panangidaydayaw ken pa- nagyaman. (Ex. 15:1-21) Ita, karaman kadagiti segseggaantayo a bendision ket ti namnama- tayo a mapukawton ti saem ken ladingit. (Sal. 37:9-11; Isa. 25:8; 33:24) Panunotem no ania ti riknam inton dadaelen ni Jehova ti amin a ka- busorna ken pagnaedennatayo iti natalna ken nalinteg a baro a lubong. Sigurado a malapu- nostayto iti panagyaman iti dayta nga aldaw! - Apoc. 20:1-3; 21:3, 4. 14. Ania a namnama ti segseggaantayo? (Kitaen ti ladawan iti rugi ti artikulo.) 15 Namnamaentayo nga adu a naespiri- tuan a bendision ti ipaay kadatayo ni Jehova bayat ti 2015. Siempre, adda latta dagiti ma- pasarantayo a suot. Ngem aniaman ti mapa- samak, ammotayo a dinatayto pulos bay- bay-an ni Jehova. (Deut. 31:8; Sal. 9:9, 10) Itultuloyna nga ipaay ti amin a kasapulantayo tapno makapagserbitayo kenkuana a sima- matalek. Gapuna, pagtalinaedentayo koma ti determinasiontayo a kas ken propeta Haba- kuk, a nagkuna: "Nupay ti met laeng kayo a higos saan nga agsabong, ket awan bunga ka- dagiti puon ti ubas; ti trabaho ti kayo nga oli- bo mabalin nga agbanag iti pannakapaay, ket dagiti met laeng natukantukad a talon mabalin a saanda a mangpataud iti tara- on; ti arban pudno a maisina iti kulongan, ket mabalin nga awan pangen kadagiti alug- og; kaskasdi, no maipapan kaniak, agragsa- kakto ken Jehova a mismo; agrag-oakto iti Dios ti pannakaisalakanko." (Hab. 3:17, 18) Wen, iti daytoy a tawen, sapay koma ta sira- rag-o a mennamennaentayo dagiti bendision a maaw-awattayo ken matignaytayo a manga- ramid iti iparparegta ti tekstotayo iti tawen 2015: "Agyamankayo ken Jehova, ta isu naim- bag." - Sal. 106:1. 15. Ania koma ti determinasionmo iti intero a ta- wen 2015? "Agyamyamanak ta ni Jehova ti Diosko." - Sheryl Kaduana ti nakalasat nga adingna a ni John (Kitaen ti parapo 13)
No Apay a Selebrarantayo ti Pangrabii ti Apo "Itultuloyyo nga aramiden daytoy kas panglaglagip kaniak." - 1 COR. 11:24. RABII idi ti Nisan 14, 33 C.E. ngem nalawag ti intero a Jerusalem gapu ta kabus ti bulan. Kalkalpas a sinelebraran ni Jesus ken da- giti apostolna ti Paskua, ti pannakaisalakan ti Israel manipud pannakaadipenda idiay Egipto nasurok a 1,500 a tawenen ti na- palabas. Kadua itan ni Jesus ti 11 a matalek nga apostolna ket iru- gina ti maysa nga espesial a pannangan - ti pannangan nga agser- binto a panglaglagip iti ipapatay a mapasaranna sakbay nga agleppas dayta met la nga aldaw. - Mat. 26:1, 2. 2 Nagyaman ni Jesus sa impasana ti di nalebaduraan a tinapay kadagiti apostol, ket kinunana: "Alaenyo, kanenyo." Kalpasanna, nangala iti maysa a kopa ti arak, nagyaman manen, sa kinunana: "Uminumkayo manipud iti dayta, dakayo amin." (Mat. 26:26, 27) Awanen ti sabali pay nga ipasa ni Jesus, ngem adu pay ti kayat- na nga ibaga kadakuada iti dayta a nagpateg a rabii. Para kadagiti Hebreo, ti aldaw ket mangrugi iti ilelennek ti init agingga iti suma- runo nga ilelennek ti init. 1, 2. Ania ti inaramid ni Jesus idi rabii ti Nisan 14, 33 C.E.? (Kitaen ti lada- wan iti rugi ti artikulo.) ANIA TI SUNGBATMO?
Apay a rumbeng a selebraran- tayo ti Pangrabii ti Apo?
Ania dagiti emblema ti Memo- rial, ken ania ti irepresentar dagitoy?
Kasano koma ti panang- matmat dagiti Kristiano iti namnama nga inted ti Dios kadakuada? 13
3 Inrugi ngarud ni Jesus ti Memorial ti ipapatayna, a maawagan met iti "pangrabii ti Apo." (1 Cor. 11:20) Mabalin a maisalud- sod ti dadduma kadatayo: Apay a rumbeng a lagipentayo ti ipapatay ni Jesus? Ania ti ka- ipapanan ti tinapay ken ti arak? Kasanotayo a makapagsagana para iti Memorial? Siasi- no dagiti rumbeng a mangan ken uminum? Ken kasano a maipakita dagiti Kristiano nga ipatpategda ti Nainkasuratan a namna- mada? NO APAY A LAGIPENTAYO TI IPAPATAY NI JESUS 4 Kas kaputotan ni Adan, natawidtayo ti basol ken ipapatay. (Roma 5:12) Awan ti asi- noman nga imperpekto a tao a makaited iti Dios iti subbot para iti biagna ken iti sabsa- bali. (Sal. 49:6-9) Ngem babaen ti ipapatay ni Jesus, impaayna ti kakaisuna a kasapulan a subbot - ti perpekto a bagi ken naiparuk- pok a darana. Babaen ti panangidatagna iti Dios ti pateg ti subbot, pinagbalinna a po- sible ti panagbiagtayo nga agnanayon ken ti pannakaispaltayo iti basol ken ipapatay. - Roma 6:23; 1 Cor. 15:21, 22. 5 Ti panangipaay ti Dios iti subbot pa- neknekanna nga ay-ayatenna ti sangatauan. (Juan 3:16) Ay-ayatennatayo met ni Jesus gapu ta impaayna ti biagna maigapu kadata- yo. Uray idi adda pay laeng idiay langit kas "nasigo a managobra" ti Dios, "ti bambanag a pakaay-ayatan [ni Jesus ket] mainaig iti an- nak ti tattao"! (Prov. 8:30, 31) Matignaytay koma ngarud a tumabuno iti Memorial ti ipapatay ni Jesus kas naimpusuan a panag- 3. Ania dagiti saludsod a mausig iti daytoy nga ar- tikulo? 4. Ania ti nagbalin a posible gapu iti ipapatay ni Jesus? 5. (a) Kasanotayo nga ammo nga ay-ayaten ti Dios ken ti Anakna ti sangatauan? (b) Apay a napateg a tumabunotayo iti pananglaglagip iti ipapatay ni Jesus? 14 TI PAGWANAWANAN yamantayo iti Dios ken iti Anakna. Iti kasta, matungpaltayo ti bilinna nga, "Itultuloyyo nga aramiden daytoy kas panglaglagip ka- niak." - 1 Cor. 11:23-25. TI IREPRESENTAR TI TINAPAY KEN ARAK 6 Idi inrugi ni Jesus ti Memorial, saanna a simimilagro a pinagbalin ti tinapay ken arak kas literal a lasag ken darana. Imbes ketdi, kinunana maipapan iti tinapay: "Daytoy ka- ipapananna ti bagik." Kinunana met maipa- pan iti arak: "Daytoy kaipapananna ti 'darak iti tulag,' a maiparukpok maigapu iti adu." (Mar. 14:22-24) Nalawag ngarud a ti tinapay ken arak ket simbolo laeng. 7 Iti dayta a nakapatpateg nga okasion idi 33 C.E., nagusar ni Jesus iti di nalebaduraan a tinapay a natedda iti panangselebrarda iti Paskua. (Ex. 12:8) Iti Kasuratan, ti lebadura ipasimudaagna no dadduma ti kinarinuker wenno basol. (Mat. 16:6, 11, 12; Luc. 12:1) Maitutop laeng ngarud a nagusar ni Jesus iti di nalebaduraan a tinapay a mangirepresen- tar iti awan basolna a bagina. (Heb. 7:26) Dayta ti makagapu a kasta a tinapay ti us- usarentayo iti Memorial. 8 Ti arak nga inusar ni Jesus idi Ni- san 14, 33 C.E. irepresentarna ti darana, ket kasta met ti irepresentar ti arak nga us-usa- rentayo ita iti Memorial. Iti maysa a lugar iti ruar ti Jerusalem a naawagan Golgotha, na- iparukpok ti darana "maipaay iti pannaka- pakawan dagiti basol." (Mat. 26:28; 27:33) No ap-apresiarentayo dayta a di magatadan a sakripisio ni Jesus, maitutop laeng a per- sonal nga agsaganatayo iti tinawen a pa- nangselebrar iti Pangrabii ti Apo. 6. Ania koma ti pangibilangantayo iti tinapay ken arak iti Memorial? 7. Ania ti irepresentar ti di nalebaduraan a tinapay a maus-usar iti Memorial? 8. Ania ti irepresentar ti arak a maus-usar iti Me- morial?
Surotem ti nayiskediul a panagbasa iti Biblia iti Memorial tapno maisaganam ti pusom iti dayta nga okasion (Kitaen ti parapo 9) DADDUMA A PAMAY-AN TI PANAGSAGANA 9 Ti maysa a pamay-an a makapagsagana- tayo para iti Memorial ket ti panangsurot iti panagbasa iti Biblia a nayiskediul iti Panang- sukimat iti Kasuratan iti Inaldaw. Tumulong daytoy kadatayo a mangmennamenna iti inaramid ni Jesus sakbay ti ipapatayna ken maisaganatayo pay ti pusotayo para iti Pang- rabii ti Apo. Kuna ti maysa a sister: "Padpa- daananmi ti Memorial. Agbalin a mas espe- sial dayta iti tunggal tawen. Malagipko pay a bayat a buybuyaek ti nakamassayag a pat- patgek nga ama . . . in-inut a nariknak ti na- impusuan a panagyaman iti daton a subbot. . . . Pamiliarak iti amin a teksto maipapan iti dayta ken ammok no kasano nga ilawlawag dagita. Ngem idi laeng natay ni Tatang nga ad-adda a naapresiarko ti pateg ti subbot ag- raman ti maaramidanna kadatayo." Iti pa- nagsaganatayo para iti Memorial, nasayaat nga utobentayo no kasano a wayawayaanna- tayo ti sakripisio ni Jesus manipud iti basol ken ipapatay. Kitaen ti Appendix B12 ti New World Translation. 9. (a) Apay a napateg ti panangsurot iti iskediul ti panagbasa iti Biblia iti Memorial? (b) Ania ti panag- riknam maipapan iti subbot? 10 Ti sabali pay a pamay-an a makapagsa- ganatayo ket ti panangbusbos iti ad-adu a tiempo iti ministerio, kas iti panag-auxiliary pioneer bayat ti panawen ti Memorial. Bayat nga iyaw-awistayo ti Pangrabii ti Apo kada- giti iyad-adalantayo iti Biblia ken iti sabsaba- li, mariknatayo ti rag-o iti panangisarsarita- tayo maipapan iti Dios, iti Anakna, ken kadagiti bendision a sagrapen dagidiay ma- ngay-ayo ken mangidaydayaw ken Jehova. - Sal. 148:12, 13. 11 Bayat nga agsagsaganaka para iti Pang- rabii ti Apo, usigem ti insurat ni apostol Pab- lo iti kongregasion Kristiano iti Corinto. (Basaen ti 1 Corinto 11:27-34.) Kinuna ni Pablo nga asinoman a mangan iti tinapay ken uminum iti arak a di maikari ket 'maka- basol maipapan iti bagi ken dara ti Apo,' ni Jesu-Kristo. Isu nga usigen koma a naimbag ti maysa a napulotan ti bagina sakbay a ma- ngan iti tinapay ken uminum iti arak. Ta no saan, 'kankanen ken in-inumenna ti panna- kaukom maibusor iti bagina.'Adu idi a taga- Corinto ti di umiso ti konduktana isu a 10. Ania ti mabalin nga epektona iti ministeriotayo ti panagsaganatayo para iti Memorial? 11. Apay a di maikari a makiraman iti Memorial ti sumagmamano a taga-Corinto? ENERO 15, 2015 15
'nakapuy ken masaksakitda, ket sumagma- mano ti matmaturog iti [naespirituan] nga ipapatay.' Mabalin nga adda dagidiay na- ngan ken imminum iti adu unay sakbay ti Memorial isu a saanen nga alerto ti isipda ken saandan a sipapanunot iti kinasagrado ti okasion. No manganda iti tinapay ken uminumda iti arak a kasta ti kasasaadda, saan ida nga anamongan ti Dios. 12 Inyarig ni Pablo ti Memorial iti maysa a pannangan, sa impakdaarna kadagidiay makiraman: "Dikay mabalin ti uminum iti kopa ni Jehova ken iti kopa dagiti sairo; di- kay mabalin ti makiraman iti 'lamisaan ni Jehova' ken iti lamisaan dagiti sairo." (1 Cor. 10:16-21) No makaaramid iti nadagsen a ba- sol ti maysa a napulotan a makipaspaset iti Pangrabii ti Apo, masapul nga agpatulong kadagiti panglakayen. (Basaen ti Santiago 5:14-16.) No naimpusuan nga agbabbabawi, saan ngarud a maibilang a kinaawan panag- raem iti sakripisio ni Jesus ti pannakiraman- na iti Memorial. - Luc. 3:8. 13 Bayat nga agsagsaganatayo para iti Me- morial, nasayaat nga ikararag ken menna- mennaentayo ti personal a namnama nga inted ti Dios kadatayo. Saantay a kayat ti mangipakita iti kinaawan panagraem iti da- ton ni Jesus, isu a ditay makiraman iti Me- morial no awan ti nabileg a pangibatayanta- yo a maysatayo a napulotan. Kasano ngarud a maammuantayo no maikaritayo a mangan iti tinapay ken uminum iti arak? SIASINO DAGITI RUMBENG A MAKIRAMAN? 14 Dagidiay maikari a mangan ken umi- 12. (a) Ania ti nangyarigan ni Pablo iti Memo- rial, ken ania ti impakdaarna kadagiti makiraman? (b) Ania ti masapul nga aramiden ti maysa a napu- lotan a nakaaramid iti nadagsen a basol? 13. Apay a nasayaat nga ikararag no ania ti namna- ma nga inted ti Dios kadatayo? 14. Kas paset ti baro a tulag, ania ti aramiden dagi- ti napulotan bayat ti Memorial? 16 TI PAGWANAWANAN num iti Memorial ket naan-anay a kombin- sido a pasetda iti baro a tulag. Kinuna ni Jesus maipapan iti arak: "Daytoy a kopa ka- ipapananna ti baro a tulag babaen ti bileg ti darak." (1 Cor. 11:25) Babaen ken propeta Jeremias, impakpakauna ti Dios a mangara- midto iti baro a tulag a naiduma iti Linteg ti tulag nga inaramidna kadagiti Israelita. (Ba- saen ti Jeremias 31:31-34.) Daytoy a baro a tulag ket inaramid ti Dios agpaay iti naespi- rituan nga Israel. (Gal. 6:15, 16) Napasing- kedan daytoy a tulag babaen ti pannakaipa- rukpok ti dara ni Kristo. (Luc. 22:20) Ni Jesus ti Manangibabaet iti baro a tulag, ket dagiti nasungdo a napulotan a paset daytoy a tulag umawatdanto iti nailangitan a tawid. - Heb. 8:6; 9:15. 15 Ammo dagiti makiramraman iti Me- morial a karamanda iti tulag para iti maysa a Pagarian. (Basaen ti Lucas 12:32.) Dagi- diay nagbalin a napulotan a pasurot ni Jesus a nagtalinaed a matalek ken nakipagsagaba kenkuana ket kaduananto nga agturay idiay langit. (Fil. 3:10) Gapu ta karamanda iti tu- lag ti Pagarian, dagitoy a matalek a napulo- tan agaridanto a kadua ni Kristo iti agnana- yon. (Apoc. 22:5) Isuda ti maikari a mangan ken uminum bayat ti Pangrabii ti Apo. 16 Dagidiay laeng sinaksian wenno pina- talgedan ti espiritu nga annak ida ti Dios ti rumbeng a makiraman iti Memorial. (Basa- en ti Roma 8:15-17.) Paliiwentayo ta nagara- mat ni Pablo iti Aramaiko a sao nga "Abba," a kaipapananna ti "O Ama!" Mabalin a day- toy ti us-usaren ti maysa nga ubing no awa- ganna ti amana, ta daytoy ti katupag ti na- dungngo nga awag a "papa" ken ti nadayaw a sao nga "ama." Dagidiay immawat iti "es- 15. Siasino dagidiay nagbalin a karaman iti tulag ti Pagarian, ken ania ti pribilehioda no agtalinaedda a matalek? 16. Ilawlawag iti apagbiit ti kaipapanan ti Roma 8: 15-17.
piritu ti pannakaampon kas annak" ket da- giti napulotan iti espiritu nga annak ti Dios. Ti espiritu ti Dios ken ti espirituda ti mang- saksi nga isuda ket napulotan nga annak ni Jehova. Saanna a kayat a sawen a didan ka- yat ti agbiag ditoy daga. Ngem ammoda a makipagtawidda ken Jesus iti nailangitan a Pagarianna no matalekda agingga iti ipapa- tayda. Bassit laeng itan ti natda iti 144,- 000 a pasurot ni Kristo a 'dinutokan daydiay nasantuan,' ni Jehova. (1 Juan 2:20; Apoc. 14:1) Nakasingsinged ti relasionda iti Dios isu nga awaganda iti "Abba, Ama!" IPATEGMO TI NAINKASURATAN A NAMNAMAM 17 No maysaka a napulotan a Kristiano, sigurado a masansan a paset ti kararagmo ti nailangitan a namnamam. No dakamaten ti Biblia ti maipapan iti panagkasar ti nailangi- tan a Nobio, ni Jesu-Kristo, ken ti 'nobiana,' ammom a sika ti tuktukoyenna ken seg- seggaam dayta a pasamak. (2 Cor. 11:2; Juan 3:27-29; Apoc. 21:2, 9-14) No dakama- ten ti Biblia ti ayat ti Dios kadagiti naes- pirituan nga annakna, mapampanunotmo, "Siak dayta." Ket no mangipaay ti Sao ni Jehova iti instruksion kadagiti napulotan nga annakna, ti nasantuan nga espiritu tig- nayennaka nga agtulnog ken mangikuna iti pusom, "Agaplikar kaniak dayta." Iti kasta, ti espiritu ti Dios ken ti espiritum agdang- gayda a mangsaksi nga addaanka iti naila- ngitan a namnama. 18 No maysaka met a paset ti "dakkel a bunggoy" ti "sabsabali a karnero," inikkan- naka ti Dios iti naindagaan a namnama. (Apoc. 7:9; Juan 10:16) Kayatmo ti agbiag nga agnanayon iti Paraiso, ken maragragsa- 17. Ania ti namnama dagidiay napulotan iti espiri- tu, ken ania ti riknada maipapan iti dayta? 18. Ania ti namnama ti "sabsabali a karnero," ken ania ti panagriknam iti dayta? kanka a mangpampanunot iti kuna ti Biblia maipapan iti biag ditoy daga iti masangua- nan. Magagaranka nga agbiag iti natalna nga aglawlaw a kaduam ti pamiliam ken ti dadduma pay a nalinteg a tattao. Segsegga- am ti tiempo nga awanen ti panagkirang ti taraon, kinapanglaw, panagsagaba, sakit, ken ipapatay. (Sal. 37:10, 11, 29; 67:6; 72: 7, 16; Isa. 33:24) Il-iliwem a makita manen dagiti agungar nga addaan iti namnama nga agbiag nga agnanayon ditoy daga. (Juan 5: 28, 29) Pagyamyamanam unay ni Jehova iti panangtedna kenka iti naindagaan a nam- nama! Uray no saanka a mangan iti tinapay ken uminum iti arak iti Memorial, tumabu- noka latta kas panagyamanmo iti daton a subbot ni Jesu-Kristo. TUMABUNOKANTO KADI? 19 Naindagaan man wenno nailangitan ti namnamam, magun-odam laeng dayta no ipakitam ti pammatim ken Jehova a Dios, ken Jesu-Kristo, ken iti subbot. Babaen ti ita- tabunom iti Memorial, mamennamennam ti namnamam ken ti kinapateg ti ipapatay ni Jesus. Siguraduem ngarud a maysakanto kadagiti minilion a tumabuno iti Pangrabii ti Apo kalpasan ti ilelennek ti init inton Biernes, Abril 3, 2015, kadagiti Kingdom Hall ken iti dadduma pay a lokasion iti inte- ro a lubong. 20 Ad-adda nga umuneg ti panagyaman- mo iti daton a subbot ni Jesus no tumabuno- ka iti Memorial. No sipapasnek a denggem ti palawag, matignayka a mangipakita iti ayat iti padam a tao babaen ti panangira- nudmo iti nasursurom maipapan iti ayat ni Jehova ken iti nadayag a panggepna iti sa- ngatauan. (Mat. 22:34-40) Ikagumaam nga- rud a tabunuan ti Pangrabii ti Apo. 19, 20. (a) Kasanom a magun-odan ti namnamam nga inted ti Dios? (b) Apay a tabunuam ti Pangrabii ti Apo? ENERO 15, 2015 17
MAILAWLAWAGMO KADI?
Ania dagiti problema a paka- ipaspasanguan dagiti agassawa?
Kasano a dagiti agassawa mairamanda ni Jehova iti relasionda?
Kasano a mayaplikar dagiti assawa a lallaki ken babbai ti Nabalitokan a Bilin? 18 Pagbalinenyo a Natibker ken Naragsak ti Panagasawayo "Malaksid no ni Jehova ti mangbangon ti balay, awan mamaayna a nagtrabaho a sipipinget iti dayta dagiti managibangon." - SAL. 127:1a. "NO SIPAPASNEK a pagreggetan ken ipakitayo a kayatyo nga ag- balligi ti panagasawayo, bendisionannakayo ni Jehova," kuna ti maysa a lalaki a 38 a tawenen a naballigi ti panagasawana. Wen, posible a naragsak nga agkadua dagiti agassawa ken makapagtin- nulongda kadagiti narigat a situasion. - Prov. 18:22. 2 Gagangay a mapasaran dagiti agassawa ti 'rigat iti lasag.' (1 Cor. 7:28) Apay? Ti laengen panangsango kadagiti inaldaw a pa- karinggoran ket mabalin a pakaigapuan ti problema. Uray iti ka- sayaatan a pagassawaan, mabalin a tumaud dagiti sakit ti nakem, di panagkinnaawatan, ken di nasayaat a komunikasion gapu iti imperpekto a dila. (Sant. 3:2, 5, 8) Marigatan met ti adu a pagas- sawaan gapu iti makabannog a trabahoda ken iti panangaywanda kadagiti annakda. Masiksikoran ken mapakpaksuyan ti daddu- ma nga agassawa, ket awanen ti tiempoda a mangpatibker iti re- lasionda. Mabalin nga agmawmaw ti ayat ken panagraemda iti maysa ken maysa gapu iti pinansial a parikut, sakit, wenno dad- duma pay a rigat. Maysa pay, mabalin a madadael ti pundasion ti kasla natibker a panagasawa gapu iti "aramid ti lasag," kas iti sek- 1-3. Ania dagiti problema a pakaipaspasanguan dagiti agassawa? (Kitaen ti ladawan iti rugi ti artikulo.)
sual nga immoralidad, nalulok a kababalin, guranggura, ringgor, imon, unget, ken riri. - Gal. 5:19-21. 3 Lallalo pay ta dagiti tattao ita a 'maudi nga al-aldaw' ket managimbubukodan ken awanan panagraem iti Dios. Dagita a ka- babalin ti mangsabidong iti panagasawa. (2 Tim. 3:1-4) Kasta met, determinado ti ka- busor a mangdadael iti adu a pagassawaan. Impakdaar kadatayo ni apostol Pedro: "Ti kabusoryo, ti Diablo, agsursursor a kasla leon a ngumerngernger, nga agsapsapul iti alun-onenna." - 1 Ped. 5:8; Apoc. 12:12. 4 Admitiren ti maysa a lalaki a taga-Japan: "Problemadoak idi maipapan iti kuarta. Ket gapu ta diak unay kasarsarita ni baketko, na- riribukan met unay. Sa itay nabiit, adda tim- maud a sakitna. Dagita ti pakaigapuan no dadduma ti panagapami." Adda dagiti pari- kut a di maliklikan dagiti agassawa, ngem posible a mapagballigianda dagita. Iti tulong ni Jehova, posible a maaddaan dagiti agassa- wa iti natibker ken naragsak a relasion. (Ba- saen ti Salmo 127:1.) Usigentayo ti lima a pamay-an no kasano a mapagbalin dagiti agassawa a natibker ken manayon ti rela- sionda. Kitaentayo met no kasano a makatu- long ti ayat tapno tumibker ti relasion dagiti agassawa. IRAMANYO NI JEHOVA ITI PANAGASAWAYO 5 Ti pundasion ti nalagda a panagasawa ket ti kinasungdo ken panagpasakup iti Daydiay nangbuangay iti dayta. (Basaen ti Eclesiastes 4:12.) No sursuroten dagiti agassawa ti naayat a panangiwanwan ni Jehova, isu ket iramramanda iti relasionda. Kuna ti Biblia maipapan iti nagkauna nga ili ti Dios: "Dagiti bukodmo a lapayag ma- 4. Ania ti makatulong tapno agbalin a natibker ken naragsak ti panagasawa? 5, 6. Ania ti aramiden dagiti agassawa tapno mai- ramanda ni Jehova iti relasionda? kangngegto iti sao iti likudam a kunkuna- na: 'Daytoy ti dalan. Magnakayo iti day- ta,' no kas pagarigan agpakannawankayto wenno no kas pagarigan agpakannigidkay- to." (Isa. 30:20, 21) 'Mangngegan' ita dagiti agassawa ti sao ni Jehova babaen ti panag- kaduada a mangbasa iti Sao ti Dios. (Sal. 1: 1-3) Ad-adda pay a lumagda ti relasionda no addaanda iti makaparagsak ken makapabi- leg a programa ti Panagdaydayaw ti Pami- lia. Ken no agkaduada nga agkararag iti inaldaw, pagbalbalinenda ti panagasawada a makaandur kadagiti iraraut manipud iti lubong ni Satanas. 6 "No mapukpukaw ti rag-omi gapu iti parparikutmi wenno iti dimi pagkinnaawa- tan," kuna ni Gerhard a taga-Germany, "ma- katulong ti balakad ti Sao ti Dios tapno ag- balinkami a naanus ken manangpakawan. Nakapatpateg dagitoy a kualidad iti nabal- ligi a panagasawa." No ikagumaan dagiti agassawa nga iraman ti Dios iti relasionda babaen ti panagkaduada kadagiti naespiri- tuan nga aktibidad, ad-adda a sumingedda iti Dios ken iti maysa ken maysa ken narag- ragsak ti relasionda. ASSAWA A LALLAKI - NAAYAT KOMA TI PANANGIDAULOYO 7 Dakkel ti maitulong ti wagas a panangi- daulo ti asawa a lalaki para iti nalagda ken naragsak a panagasawa. Kuna ti Biblia: "Ti ulo ti tunggal lalaki isu ti Kristo; ket ti ulo ti babai isu ti lalaki." (1 Cor. 11:3) Ania ti kai- papanan dayta? Masapul a tratuen dagiti lal- laki dagiti assawada a kas iti panangtrato ni Jesus kadagiti adalanna. Saan a pulos a nag- balin a naulpit wenno nasabrak ni Jesus no di ket kanayon a naayat, naanus, nainka- lintegan, naalumamay, ken napakumbaba. - Mat. 11:28-30. 7. Kasano ti rumbeng a panangtrato ti asawa a lala- ki ken baketna? ENERO 15, 2015 19
8 Dagiti Kristiano a lallaki saanda koma a piliten dagiti assawada a mangraem kada- kuada. Imbes ketdi, "agtultuloy[da] a maki- pagtaeng kadakuada . . . maitunos iti pan- nakaammo [ipakitaan ida iti konsiderasion; tarusan ida]." Masapul nga ipaayanda dagi- ti assawada iti "dayaw a kas iti narasrasi a basehas." (1 Ped. 3:7) Iti publiko ken iti pri- bado, ipakita koma dagiti lallaki nga ipat- pategda dagiti assawada babaen ti nasayaat a panagsasaoda ken panagbalinda a nakon- siderar. (Prov. 31:28) Babaen ti kasta a naa- yat a panangidaulo ti lalaki, magun-odna ti ayat ken panagraem ni baketna ket bendi- sionan ti Dios ti panagasawada. ASSAWA A BABBAI - NAPAKUMBABA KEN MANAGPASAKUPKAYO KOMA 9 Ti di managimbubukodan nga ayat ken Jehova ti tumulong kadatayo nga agpakum- baba iti mannakabalin nga imana. (1 Ped. 8. Kasano a magun-od ti lalaki ti ayat ken panagra- em ni baketna? 9. Kasano a maipakita ti asawa a babai ti panagpa- sakupna ken lakayna? 5:6) Ti maysa a napateg a pamay-an a maipa- kita ti asawa a babai ti panagraemna iti auto- ridad ni Jehova ket ti pannakikooperar ken panangsuportana ken lakayna. Kuna ti Bib- lia: "Dakayo nga assawa a babbai, agpasa- kupkayo kadagiti assawayo, yantangay ma- yanatup dayta iti Apo." (Col. 3:18) Siempre, saan nga amin a desision ti asawa a lalaki ket magustuan ni baketna. Ngem no dagiti desi- sionna ket saan met a maisalungasing kada- giti linteg ti Dios, situtulok a makikooperar ti managpasakup nga asawa a babai. - 1 Ped. 3:1. 10 Nadayaw ti akem ti asawa a babai kas lakayna. 'kaasmang' wenno kapareha ni (Mal. 2:14) Mabalinna ti mangted iti suhes- tion no adda desisionanda nga agassawa, ngem siraraem koma nga iyebkasna ti kapa- nunotan ken rikriknana ken saanna nga ipilit dagita. Ti masirib a lalaki ket dum- ngeg a naimbag iti kapanunotan ni baketna. (Prov. 31:10-31) Ti naayat a panagpasakup ket mangibunga iti rag-o, talna, ken tunos iti 10. Apay a napateg ti naayat a panagpasakup? No agkadua dagiti agassawa kadagiti naespirituan nga aktibidad, sumingedda iti Dios ken iti maysa ken maysa ken naragragsak ti relasionda (Kitaen ti parapo 5, 6)
pamilia, ken naragsak dagiti agassawa ta ammoda a maay-ayo ti Dios kadakuada. - Efe. 5:22. SIBUBULOS NGA AGPINNAKAWAN 11 Tapno agbalin a manayon ti relasion dagiti agassawa, masapul a sursuruenda ti agpinnakawan. Tumibker ti panagasawada no 'itultuloyda nga anusan ti maysa ken maysa ken sibubulos a pakawanen ti maysa ken maysa.' (Col. 3:13) Ngem madadael ti relasionda no kanayon nga isingirda dagiti nagkamalian ti asawada sada ungkaten da- gita tunggal agapada. No kasano a dagiti birri pakapuyenda ti maysa a patakder, da- giti sakit ti nakem ken gura pagbalinenda met a narigrigat ti mamakawan. Iti sabali a bangir, lumagda ti singgalut dagiti agassa- wa no agpadada a manangpakawan, kas iti panangpakawan ni Jehova kadakuada. - Mik. 7:18, 19. 12 Ti pudno nga ayat saanna a bilbilangen dagiti kamali. Imbes ketdi, "ti ayat abbo- nganna ti nakaad-adu a basol." (1 Cor. 13: 4, 5; basaen ti 1 Pedro 4:8.) Iti sabali a pan- nao, no naayattayo, saantay a limlimita- ran ti kaadu ti basol a pakawanentayo. Idi nagsaludsod ni apostol Pedro no mamin- ano a rumbeng a pakawanenna ti may- sa a tao, insungbat ni Jesus: "Agingga iti mamimpitopulo ket pito." (Mat. 18:21, 22) Ipakpakita ni Jesus a saantay a limlimi- taran ti panangpakawantayo iti sabsabali. - Prov. 10:12. Nupay ikagumaan dagiti agassawa ti agpinnakawan ken mangsolbar kadagiti dida pagkinnaawatan, ipaayan ti Biblia ti inosente nga asawa iti kalintegan nga agdesi- sion no pakawanen wenno idiborsiona ti nakikamalala nga asawana. (Mat. 19:9) Kitaen ti artikulo a "Ti Panang- matmat ti Biblia: Pannakikamalala - Pakawanen Wenno Di Pakawanen?" iti Agosto 8, 1995 a ruar ti Agriingkayo! 11. Apay a nagpateg ti panangpakawan? 12. Kasano nga abbongan ti ayat ti "nakaad-adu a basol"? 13 "No saan nga agpinnakawan dagiti agassawa," kuna ni Annette, "ad-adda nga agsakit ti nakemda ken mapukaw ti panag- talekda iti maysa ken maysa, ket dayta ti mangsabidong iti relasionda. Ti panangpa- kawan palagdaenna ti singgalut dagiti agas- sawa ken pagbalinenna ida a nasingsinged." Nalaklakakayo a mangpakawan no ikagu- maanyo ti agbalin a managyaman ken ma- nangapresiar. Bumirokkayo iti bambanag a pangkomendaranyo iti asawayo. (Col. 3:15) No aramidenyo dayta, maadda kadakayo ti talna ti panunot, panagkaykaysa, ken ana- mong ti Dios. - Roma 14:19. IYAPLIKAR TI NABALITOKAN A BILIN 14 Awan duadua a kayatmo ti matrato bu- yogen ti dignidad ken panagraem. Apre- siarem no denggenda ti kapanunotam ken maseknanda iti riknam. Ngem adda kadin nangngegmo a nagkuna, "Bay-am man ta iparamanko kenkuana ti inaramidna"? Nu- pay gagangay laeng no dadduma ti kasta a reaksion, ibaga kadatayo ti Biblia: "Saanmo a kunaen: 'Kas iti inaramidna kaniak, kasta ti aramidek kenkuana.' " (Prov. 24:29) Kina- pudnona, inrekomenda ni Jesus ti nasay- sayaat a pamay-an a panangtaming iti di panagkinnaawatan. Masansan a maawagan daytoy iti Nabalitokan a Bilin: "Kas iti kayat- yo nga aramiden kadakayo dagiti tattao, isu met laeng ti aramidenyo kadakuada." (Luc. 6:31) Kayat a sawen ni Jesus a tratuentayo ti sabsabali iti pamay-an a kayattayo a panang- tratoda kadatayo ken ditay agibalbales. Iti biang dagiti agassawa, kaipapanan daytoy a no ania ti inanamaenda iti relasionda, isu met koma ti aramidenda. 15 Mapalagda dagiti agassawa ti relasionda 13. Ania ti aramidentayo tapno nalaklakatayo a mangpakawan? 14, 15. Ania ti Nabalitokan a Bilin, ken kasano a mapalagdana ti panagasawa? ENERO 15, 2015 21
no ikonsiderarda ti rikrikna ti asawada. "In- kagumaanmi nga iyaplikar ti Nabalitokan a Bilin," kuna ti maysa a lalaki a taga-South Africa. "Pudno nga adda dagiti gundaway a makasuronkami, ngem ikagumaanmi a tra- tuen ti maysa ken maysa iti wagas a kayatmi a pannakatrato - nabuyogan iti panagraem ken dignidad." 16 Dimo es-estoriaen iti dadduma dagiti pagkapuyan ti asawam wenno sangkada- gullit dagiti kasuronmo nga ugalina - uray ang-angaw laeng. Laglagipem a ti panaga- sawa ket saan a kompetision a pangsubo- kan no siasino ti naturturay, napigpigsa nga agbugkaw, wenno nalalaing a mangkri- tikar. Wen, adda amin pagkamaliantayo, ken no dadduma masaktantayo ti sabsaba- li. Ngem awan a pulos ti nainkalintegan a rason a pabainam wenno insultuem ti asa- wam, wenno saktam pay ketdi. - Basaen ti Proverbio 17:27; 31:26. 17 Iti dadduma a kultura, ibilangda a pud- no a lalaki dagiti lallaki a mangbugkaw wen- no mangdangran iti asawada. Ngem kuna ti Biblia: "Daydiay nabannayat nga agunget na- saysayaat ngem iti nabileg a lalaki, ken day- diay mangmedmed iti espirituna ngem iti daydiay mangkautibo iti maysa a siudad." (Prov. 16:32) Kasapulan ti natibker a deter- minasion tapno matulad ti kinamanagteppel ni Jesu-Kristo, ti katan-okan a tao a nagbiag pay laeng. Ti lalaki a mangbugbugkaw ken mangdangdangran ken baketna ket saan a pudno a lalaki, ken madadaelna ti relasion- na ken Jehova. Kinuna ni salmista David a maysa a napigsa ken natured a lalaki: "[Ag- pungtotkayo], ngem dikay agbasol. Agsao- kayo iti pusoyo, iti rabaw ti pagiddaanyo, ket agulimekkayo." - Sal. 4:4. 16. Ania ti saan a rumbeng nga aramiden dagiti agassawa? 17. Kasano a mayaplikar dagiti assawa a lallaki ti Nabalitokan a Bilin? 22 TI PAGWANAWANAN "KAWESANYO TI BAGBAGIYO ITI AYAT" 18 Basaen ti 1 Corinto 13:4-7. Ayat ti kapatgan a kualidad iti panagasawa. "Ka- wesanyo ti bagbagiyo kadagiti kinalailo ti pannakipagrikna, kinamanangngaasi, kina- pakumbaba iti panagpampanunot, kinaalu- mamay, ken mabayag a panagitured. Ngem, malaksid kadagitoy amin a banag, kawesan- yo ti bagbagiyo iti ayat, ta dayta ket naan- anay a singgalut ti panagkaykaysa." (Col. 3: 12, 14) Ipakita koma dagiti agassawa ti di ma- nagimbubukodan nga ayat ken tuladenda ni Kristo, a situtulok a nagsakripisio para iti sabsabali. No kasta a kita ti ayat ti nakaibata- yan ti panagasawa, saan a marpuog dayta uray no adda dagiti makaparurod nga ugali, nakaro a problema iti salun-at, makapaabu- rido a pinansial a parparikut, ken di makatu- nosan a katugangan. 19 Kasapulan ti kinadungngo, kinasung- do, ken kinapasnek tapno agballigi ti pana- gasawa. No tumaud dagiti problema, ika- gumaan koma dagiti agassawa a solbaren dagita ken patibkeren ti relasionda - saan ket nga agin-innanusda lattan. No agpimpin- nateg dagiti agassawa ken ay-ayatenda ni Jehova, ikagumaanda a risuten dagiti pari- kutda, ta "ti ayat saan a pulos aggibus." - 1 Cor. 13:8; Mat. 19:5, 6; Heb. 13:4. 20 Gapu ta agbibiagtayo kadagiti "napeg- gad a tiempo," saan a nalaka a pagbali- nen a natibker ken naragsak ti panagasawa. (2 Tim. 3:1) Ngem babaen ti tulong ni Jehova, posible a maadda dayta. Kaskasdi, masapul a sarangten dagiti agassawa ti nakaro a pa- nagrakaya ti moralidad daytoy a lubong. Usi- gen ti sumaruno nga artikulo no ania ti ara- miden dagiti agassawa tapno masaluadanda ti panagasawada manipud iti immoralidad. 18. Apay a napateg nga itultuloy nga ipakita ti ayat? 19, 20. (a) Kasano a mapagbalin dagiti agassawa a nalagda ken naragsak ti relasionda? (b) Ania ti usi- gentayo iti sumaruno nga artikulo?
Bay-anyo a Patibkeren ken Saluadan ni Jehova ti Panagasawayo "No [saan a] ni Jehova ti mangbantay iti siudad, awan mamaayna a . . . siririing ti guardia." - SAL. 127:1b. SAKBAY la unay a simrek ti nasion ti Israel iti Naikari a Daga, rinibu a lallaki ti naaddaan iti "imoral a relasion iti annak a babbai ti Moab." Kas resultana, 24,000 nga Israelita ti napapa- tay. Agasem, dandani idin matagikua dagiti Israelita ti tawid a nabayagen nga ur-urayenda, ngem saanda a nagun-odan dagiti agkakaimbag a bendision gapu ta timmulokda iti sulisog! - Num. 25:1-5, 9. MASUNGBATAM KADI?
Apay a masapul a saluadanta- yo ti pusotayo? 2 Nairekord dayta a nagkas-ang a pasamak kas "pammak- daar kadatayo a nadatngan dagiti panungpalan dagiti sistema ti bambanag." (1 Cor. 10:6-11) Agbibiagtayon iti maudi a paset ti 'maudi nga al-aldaw,' ket addatayon iti wangawangan ti nalinteg a baro a lubong. (2 Tim. 3:1; 2 Ped. 3:13) Ngem maka- paladingit ta saan a sinalimetmetan ti dadduma nga agday- dayaw ken Jehova ti nangato a moralidad ket natnagda iti sulisog. Gapu iti dayta, inapitda dagiti nasaem a bunga ti im- moral nga aramidda. No dida agbabawi, mabalin a mapu- kawda ti gundawayda nga agbiag nga agnanayon iti Paraiso a daga.
Apay a masapul nga itultuloy- tayo ti umadani iti Dios?
Ania a kita ti komunikasion ti mangpabileg iti panagasawa? 1, 2. (a) Apay a saan a nagun-odan ti 24,000 nga Israelita dagiti agkakaim- bag a bendision? (b) Apay a nagpateg kadatayo daytoy a salaysay? 23
3 Gapu ta nasaknap ita ti immoralidad, kasapulan dagiti agassawa ti panangiwan- wan ken pannalaknib ni Jehova tapno ag- balligida a mangsaluad iti relasionda. (Basa- en ti Salmo 127:1.) Iti daytoy nga artikulo, usigentayo no kasano a mapatibker dagiti agassawa ti relasionda babaen ti panang- saluadda iti pusoda, iyaadanida iti Dios, panangikawesda iti baro a personalidad, nasayaat a komunikasionda, ken panangi- paayda iti karbengan ti tunggal maysa. SALUADANYO TI PUSOYO 4 Kasano a mabalin a masulisog nga aga- ramid iti immoralidad ti maysa a Kristiano? Masansan a mangrugi daytoy iti makitkita ti mata. Inlawlawag ni Jesus: "Tunggal maysa nga agtultuloy a mangmatmat iti maysa a babai tapno gartemanna nakikamalalan kenkuana iti pusona." (Mat. 5:27, 28; 2 Ped. 2:14) Adu ti nakaaramid iti immoralidad gapu ta imbabada dagiti moral a prinsipio- da. Nagbuyada iti pornograpia, naalas a vi- deo iti Internet, ken nagbasada kadagiti makaparasuk a literatura. Adda met dagiti nagbuya iti pelikula, pabuya iti entablado, wenno programa iti telebision a napnuan iti immoral nga eksena. Adda pay dagiti napan kadagiti nightclub wenno immoral a massage parlor. 5 Adda dagiti natnag iti sulisog gapu ta nagsapulda iti atension iti saanda nga asa- wa. Adu a tattao ita ti di makatepteppel ken maay-ayatan iti tunggal kita ti seksual nga immoralidad. Kasta met, gapu ta imperpek- to ken manangallilaw ti pusotayo, maba- lin a nalaka laeng a matnag ti riknatayo 3. Apay a kasapulan dagiti agassawa ti panangi- wanwan ken pannalaknib ni Jehova? (Kitaen ti la- dawan iti rugi ti artikulo.) 4. Apay a nasulisog nga agaramid iti immoralidad ti dadduma a Kristiano? 5. Apay a masapul a saluadantayo ti pusotayo? 24 TI PAGWANAWANAN iti maysa a ditay asawa. (Basaen ti Jere- mias 17:9, 10.) Kinuna ni Jesus: "Rummuar manipud puso dagiti nadangkes a panag- rasrason, panangpapatay, pannakikamala- la, pannakiabig." - Mat. 15:19. 6 No timmubon ti di umiso a tarigagay iti puso ti dua nga indibidual, rugiandan nga iyebkas iti maysa ken maysa ti bambanag a para laeng iti asawada. Di agbayag, manga- ramiddan iti pamay-an tapno makapagkita- da, a kas man la naiparparna laeng dayta. Intono kuan, masansanen nga agkitada. Ba- yat a sumingsinged ti riknada iti maysa ken maysa, marigatandan a mangaramid iti umi- so. Inton immunegen ti relasionda, narigri- gatdan a gupden dayta, uray ammoda a da- kes ti ar-aramidenda. - Prov. 7:21, 22. 7 In-inut a malipatanda dagiti moral a pa- galagadan ni Jehova bayat a dagiti di umiso a tarigagay ken nalailo a panagsaritada ket agturong iti panaginniggem iti ima, pana- ginnungngo, panaginnarakup, ken daddu- ma pay a nalailo nga ebkas ti pammateg - bambanag nga agpaay laeng koma iti asa- wada. 'Nagargari ken nasulbogda [wenno, nabanniitanda] iti bukodda a derrep.' Kas resultana, ti di matngelan a seksual a tariga- gayda ket "mangipasngay iti basol." (Sant. 1: 14, 15) Anian a nagsaem! Saanda koma a natnag iti basol no nagpaiwanwanda ken Jehova tapno tumibker ti panagasawada. Ngem kasano? ITULTULOYYO TI UMADANI ITI DIOS 8 Basaen ti Salmo 97:10. Ti pannakigay- im- yem ken Jehova saluadannatayo iti moralidad. Bayat a masursurotayo dagiti nagsasayaat a nadiosan a kualidad, ikagka- 6, 7. (a) Ania ti mabalin a mapasamak no timma- noren dagiti di umiso a tarigagay iti puso ti maysa a tao? (b) Kasano a maliklikan ti pannakatnag iti basol? 8. Kasano a ti pannakigayyemtayo ken Jehova sa- luadannatayo iti immoralidad?
gumaantayo met ti 'agbalin a tumutulad iti Dios, kas annak a dungdungnguen, ket ma- itultuloytayo ti magna iti ayat.' Kas resulta- na, ad-adda a determinadotayo a mangliklik iti "pannakiabig ken tunggal kita ti kinaru- git." (Efe. 5:1-4) Ammo dagiti agassawa a ti "Dios ukomennanto dagiti mannakiabig ken dagiti mannakikamalala," isu a masa- pul nga ikagumaanda a pagbalinen a nada- yaw ken awanan tulaw ti relasionda. - Heb. 13:4. 9 Kimmapuy ti naespirituan a depensa ti dadduma nga adipen ti Dios gapu ta nakika- duada kadagiti saan a Saksi a katrabahuan- da kalpasan ti trabaho. Ngem uray kabaya- tan ti trabaho, mabalin latta a maipasango ti maysa a Kristiano iti sulisog. Kasta ti napa- samak iti maysa a naguapo nga agtutubo a ni Jose. Bayat nga agtrabtrabaho, nadlawna nga agkursonada kenkuana ti asawa ti amo- na. Inaldaw a gargarienna ni Jose agingga a 'ginammatanna ti kawesna ket kinuna- na: "Kaiddaennak!" ' Ngem nagkedked ken timmaray ni Jose. Ania ti nakatulong ken- kuana a manglaban iti sulisog tapno maka- pagtalinaed a nadalus ken natarnaw? Ti de- terminasionna a mangsaluad iti relasionna ken Jehova. Gapu iti dayta, napukawna ti trabahona ken naibalud, ngem binendisio- nan ni Jehova. (Gen. 39:1-12; 41:38-43) Ad- datay man iti trabaho wenno sadinoman ti ayantayo, liklikantay koma dagiti situasion a mabalin a masulisogtayo iti maysa a ditay asawa. IKAWESYO TI BARO A PERSONALIDAD 10 Gapu ta ti baro a personalidad ket "na- parsua maitunos iti pagayatan ti Dios iti pudno a kinalinteg ken kinasungdo," napa- 9. (a) Kasano a liniklikan ni Jose ti sulisog? (b) Ania ti maadaltayo ken Jose? 10. Ania a moral a proteksion ti maipaay ti baro a personalidad? teg dayta kas paset ti naespirituan a punda- sion dagiti agassawa. (Efe. 4:24) Dagidiay mangikawes iti daytoy a baro a personali- dad 'papatayenda' ti kamkameng ti bagida "no maipapan iti pannakiabig, kinarugit, panaggartem iti sekso, makapasakit a tari- gagay, ken kinaagum." (Basaen ti Colosas 3:5, 6.) Ti sao a "papatayen" ipaganetgetna ti sipapasnek a panangparmek kadagiti im- moral a tarigagay ti lasag. Liklikantayo ti aniaman a mabalin a mangtukay iti tariga- gaytayo a makidenna iti saantayo nga asa- wa. (Job 31:1) Bayat a tungtungpalentayo ti pagayatan ti Dios, masursurotayo a 'karu- rod ti dakes' ken 'kumpet iti naimbag.' - Roma 12:2, 9. 11 Ti baro a personalidad iparangarangna ti "ladawan Daydiay nangparsua iti dayta," ni Jehova. (Col. 3:10) No ipakita dagiti agas- sawa ti "kinalailo . . . , kinamanangngaasi, kinapakumbaba iti panagpampanunot, ki- naalumamay, ken mabayag a panagitured," agbalin a natibker ti relasionda ken bendi- sionan ida ni Jehova. (Col. 3:12) Ad-adda met a makapagtunosda no 'bay-anda nga agturay iti pusoda ti talna ti Kristo.' (Col. 3: 15) Anian a nagsayaat no ipakita dagiti agas- sawa ti "kinalailo iti maysa ken maysa"! Day- ta ti mangtignay kadakuada a disnudo a 'mangipakita iti pammadayaw iti maysa ken maysa.' - Roma 12:10. 12 Idi napagsaludsodan ti maysa a pagas- sawaan no ania dagiti kualidad a nakatu- long kadakuada a maaddaan iti naragsak a panagasawa, kinuna ti asawa a lalaki a ni Sid: "Ayat ti kangrunaan a kualidad a kana- yon a pagregreggetanmi nga ipakita. Naki- tami met a nakapatpateg ti kinaalumamay." Umanamong iti dayta ni Sonja a baketna, 11. Kasano a makatulong ti baro a personalidad a mangpatibker iti panagasawa? 12. Aniada a kualidad ti ibilangmo a napateg para iti naragsak a panagasawa? ENERO 15, 2015 25
ket innayonna: "Talaga a nakapatpateg ti ki- nasingpet. Inkagumaanmi met nga ipakita ti kinapakumbaba, uray no saan a kanayon a na- laka." MAADDAANKAYO ITI NASAYAAT A KOMUNIKASION 13 Awan duadua a ti maysa kadagiti tul- bek a mamagbalin a natibker iti panagasa- wa ket ti naalumamay a panagsasao. Anian a nagkas-ang no nadaydayaw ti pannakisa- rita dagiti agassawa iti maysa nga estrang- hero wenno uray iti tarakenda ngem iti pa- nagsaritada a dua! No mangisawang dagiti agassawa iti "makadangran a kinapait ken unget ken pungtot ken panagririaw ken na- bassawang a panagsasao," pakpakapuyen- da ti relasionda. (Efe. 4:31) Imbes a dada- elenda ti relasionda babaen ti kanayon a panangkritikar wenno nasakit a panagsa- sao, palagdaenda koma dayta babaen ti sa- sao a naalumamay, nadungngo, ken man- nakipagrikna. - Efe. 4:32. 13. Ania ti tulbek ti natibker a panagasawa, ken apay? Tumibker ti relasion dagiti agassawa no nasayaat ti komunikasionda (Kitaen ti parapo 15) 14 Kuna ti Biblia nga adda "tiempo ti pa- nagulimek." (Ecl. 3:7) Siempre, di kaipapa- nan dayta a ditayon kasasao ti asawatayo no adda ditayo nagkinnaawatan, ta nagpa- teg ti komunikasion para iti naragsak a pa- nagasawa. Kuna ti maysa a babai iti Ger- many: "Kadagita a kasasaad, masaktan ti asawam no dimo pagpagunian." Ngem in- nayonna: "Nupay saan a kanayon a nalaka ti agkalma no aburidoka, saan a nasayaat nga ibulosmo ti amin a pungtotmo. Maba- lin ngamin a makaibaga wenno makaara- midka iti banag a pakasaktan ti asawam, a mangpakaro laeng iti situasion." Saan a masolbar dagiti agassawa ti problemada no agbinnugkawda wenno didan agin-innuni. Mapatibkerda ketdi ti relasionda no risu- tenda a dagus dagiti dida pagkinnaawatan ken saanda nga ipalubos a kumaro dagita. 15 Bumileg ti panagasawa no iwayaan da- giti agassawa ti agtungtong tapno maam- muanda ti rikrikna ken kapanunotan ti 14. Ania koma dagiti liklikantayo nga aramiden? 15. Kasano a tumibker ti relasion dagiti agassawa no adda nasayaat a komunikasionda?
maysa ken maysa. Ti pamay-an a panangiba- gatayo iti maysa a banag ket kas kapateg ti sasao nga usarentayo. Ngarud, uray iti nari- gat a situasion, ikagumaanyo ti agbalin a na- alumamay - iti tono ti timekyo ken iti sasao nga usarenyo - tapno nalaklaka a dumngeg ti asawayo. (Basaen ti Colosas 4:6.) Tumib- ker ti relasion dagiti agassawa no nasayaat ti komunikasionda, nga agaramatda iti "ania- man a sasao a naimbag a maipaay a pangpa- bileg kas iti kasapulan," agpaay a pagimba- gan ti asawada. - Efe. 4:29. IPAAYYO TI KARBENGAN TI ASAWAYO 16 Ti maysa pay a pamay-an a mapabileg dagiti agassawa ti relasionda ket babaen ti panangyun-unada iti pagimbagan ti asa- wada, imbes a ti bukodda a pagimbagan. (Fil. 2:3, 4) Masapul a maseknan dagiti agas- sawa iti emosional ken seksual a kasapulan ti asawada. - Basaen ti 1 Corinto 7:3, 4. 17 Nakalkaldaang ta agkedked ti daddu- ma nga assawa a mangipakita iti ayat ken ki- nalailo iti asawada. Ipapan ti dadduma a lal- laki a saanda a malalaki no natanang ken nadungngoda. Kuna ti Biblia kadagiti assa- wa a lallaki: "Iti pannakitaktakunaynayyo kadagiti assawayo, masapul a bigbigenyo a nakapkapsutda ngem dakayo." (1 Ped. 3:7, Ti Baro a Naimbag a Damag Biblia) Masapul a bigbigen ti lalaki a saan laeng a seksual a pa- nagdenna ti ramanen ti karbengan ti asawa- na. No kanayon a naayat ken nadungngo ti lalaki, ad-adda a matagiragsak ni baketna ti seksual a panagdennada. No agpada nga ipakitada ti ayat ken kinalailo, nalaklakada a mapennek ti emosional ken seksual a ka- sapulan ti tunggal maysa. 18 Nupay di nainkalintegan ti pannakika- 16, 17. Apay a maseknan koma dagiti agassawa iti emosional ken seksual a kasapulan ti asawada? 18. Kasano a mapabileg dagiti agassawa ti singga- lutda? malala, mabalin a ti maysa a makagapu nga agbirok ti asawa iti dungngo ken pammateg iti sabali ket ti kurang a kinalailo ti asawana. (Prov. 5:18; Ecl. 9:9) Gapuna, iparegta ti Bib- lia kadagiti agassawa: "Dikay paidaman ti maysa ken maysa iti [karbenganna kas asa- wa], malaksid no nagnumuanyo nga agpad- pada iti maysa a naituding a tiempo." Apay? "Tapno saannakay nga itultuloy a sulisogen ni Satanas gapu iti kaawan ti [panagteppel- yo]." (1 Cor. 7:5) Anian a nagkas-ang no ipalubos dagiti agassawa a gundawayan ni Satanas ti kinaawan panagteppelda ket mat- nag ti maysa kadakuada iti sulisog ken pan- nakikamalala! Ngem no ipaayda ti karbe- ngan ti asawada, sapsapulenda 'saan a ti bukodda a pagsayaatan, no di ket ti pagsa- yaatan ti asawada.' Ipaayda koma dayta kas ebkas ti pammateg saan ket a kas obliga- sion laeng. Ti kinalailo ken kinadungngo ti mangpabileg iti singgalutda kas agassawa. - 1 Cor. 10:24. ITULTULOYYO A SALUADAN TI PANAGASAWAYO 19 Addatayon iti wangawangan ti nalinteg a baro a lubong. Isu a delikado no tumulok- tayo kadagiti nainlasagan a tarigagaytayo, kas iti napasamak kadagiti 24,000 nga Isra- elita iti Tantanap ti Moab. Impakdaar ti Bib- lia kalpasan a dineskribirna ti nakababa- in ken nakakaskas-ang a napagtengda: "Ti mangipagarup nga isu sitatakder agannad koma a saan a maikulbo." (1 Cor. 10:12) Na- kapatpateg ngarud a patibkeren dagiti agas- sawa ti relasionda babaen ti panagtalinaed- da a matalek ken Jehova ken iti asawada. (Mat. 19:5, 6) Kasapulantay ita nga ad-adda nga 'aramiden ti amin a kabaelantayo tapno iti kamaudiananna masarakannatayo a di namulitan ken awan pakapilawanna ken si- tatalna.' - 2 Ped. 3:13, 14. 19. Ania koma ti determinasiontayo, ken apay? ENERO 15, 2015 27
ANIA TI SUNGBATMO?
Apay a posible a maadda ti pudpudno nga ayat iti nag- baetan ti maysa a lalaki ken babai?
Ania ti maadal dagiti naasa- waan a Kristiano iti Kanta ni Solomon?
Ania ti maadal dagiti Kristiano a babbaro ken babbalasang maipapan iti panaginnarem ken panangpili iti pakiasawaan? 28 Di Agkupas nga Ayat - Posible Kadi? "Dagiti gayebgeb [ni ayat] ket gaygayebgeb ti apuy, ti gil-ayab ni Jah." - SOL. 8:6. 'NAGSAM-IT ketdin ti panagkinnitada ken nagirut ti panagin- niggemda! Sigurado nga awan ti mangibaga a saanda nga agpim- pinnateg iti kasta unay!' Dagita ti agtartaray iti panunot ti pang- lakayen a nangkasar iti maysa a baro a pagassawaan. Bayat nga agsalsala dagiti dua iti reception-da, mapampanunot ti panglaka- yen: 'Agpautto ngata ti relasionda? Iti panagtulid dagiti tawen, umunegto ngata ti ayan-ayatda wenno in-inut nga agmawmaw agingga nga agpukaw?' No talaga a napudno ken di maisin ti ayatda, madaeranda ti aniaman a parikut a pakaipasanguanda. Ngem nakalkaldaang ta nagmawmaw ti ayat ti adu a pagassawa- an a nagresulta iti panagsina. Isu a mabalin a maisaludsodmo, 'Posible kadi ti manayon nga ayat?' 2 Narigat ti makasarak iti pudpudno nga ayat uray idi tiempo ni Ari Solomon iti nagkauna nga Israel. Kinunana maipapan iti moralidad idi kaaldawanna: "Maysa a [nalinteg a] tao iti sangari- bu ti nasarakak, ngem saanak a nakasarak iti babai iti nagteteng- ngaan amin dagitoy. Kitaenyo! Daytoy laeng ti natakuatak, a ti pudno a Dios inaramidna a nalinteg ti sangatauan, ngem isuda nagsapulda iti adu a gakat." (Ecl. 7:26-29) Gapu iti impluensia da- 1, 2. Siasino ti magunggonaan iti Kanta ni Solomon, ken apay? (Kitaen ti ladawan iti rugi ti artikulo.)
giti ganggannaet a babbai nga agdaydayaw ken Baal, nagbalin a nakababbaba ti moral idi a tiempo isu a narigatan ni Solomon nga agbirok iti maysa a lalaki wenno babai nga addaan iti nasayaat a moralidad. Ngem ipa- kita ti daniw a pinutarna agarup 20 a tawen sakbayna - ti Kanta ni Solomon - a posible a maaddaan ti maysa a lalaki ken babai iti ag- paut nga ayat. Nabiag ti panangiladawan daytoy a daniw iti kaipapanan ti pudpudno nga ayat ken no kasano a maipakita dayta. Adda man asawatayo wenno awan, adu ti maadaltayo iti kasta nga ayat no usigentayo a naimbag daytoy a libro ti Biblia. PUDPUDNO NGA AYAT - POSIBLE! 3 Basaen ti Kanta ni Solomon 8:6. Ti sa- sao a "ti gil-ayab ni Jah" a nausar a mangila- dawan iti ayat ket napnuan iti kaipapanan. Nadeskribir kas "gil-ayab ni Jah" ti pudpud- no nga ayat gapu ta ni Jehova ti nagtaudan dayta. Pinarsuana ti tao sigun iti ladawanna nga addaan iti kapasidad nga agayat. (Gen. 1:26, 27) Idi makita ti umuna a lalaki a ni Adan ti umuna a babai a ni Eva, uray la na- kayebkas iti daniw gapu iti ragsakna! Awan duadua a nakarikna ni Eva iti kinasinged ken Adan, a 'nakaalaanna.' (Gen. 2:21-23) Gapu ta inikkan ni Jehova ti tao iti kapasi- dad nga agayat, posible ngarud ti pudpudno ken di agkupas nga ayat iti nagbaetan ti la- laki ken babai. 4 Nakapimpintas ti panangdeskribir ti Kanta ni Solomon iti ayat a mabalin a marik- na ti maysa a baro ken balasang iti maysa ken maysa. Daytoy a kanta a naputar a kas iti maysa a sarsuela, ket maipapan iti ayan- ayat ti maysa a balasang iti away ti Sunem, Kitaen Ti Pagwanawanan nga Enero 15, 2007, pa- nid 31. 3. Apay a posible ti pudpudno nga ayat iti nagba- etan ti lalaki ken babai? 4, 5. Iyestoriam iti apagbiit ti Kanta ni Solomon. wenno Sulem, ken ti patpatgenna a pastor. Bambantayan idi ti balasang ti kaubasan da- giti manongna nga asideg iti nagkampuan ni Ari Solomon ken dagiti buyotna. Nakita ni Solomon ti balasang ket nakayawan iti pintasna isu a pinaayabanna iti kampona ken inikkanna iti adu a sagut. Ngem addan kaayan-ayat ti balasang ket imbagana a ka- yatna a makadua ti dungdungnguenna a pastor. (Sol. 1:4-14) Sinapsapul ti pastor ket nasarakanna iti uneg ti kampo ket impeksa- da dagiti agkakasam-it nga ebkas ti pamma- tegda. - Sol. 1:15-17. 5 Idi nagsubli ni Solomon idiay Jerusa- lem, inkuyogna ti balasang, ngem sinurot ti pastor. (Sol. 4:1-5, 8, 9) Awan nagmamaayan ti amin a panagregget ni Solomon a mangal- lukoy iti balasang. (Sol. 6:4-7; 7:1-10) Isu nga idi agangay, pinalubosanna met laeng nga agawid. Iti ngudo ti kanta, aw-awagan ti balasang ti patpatgenna a sipapartak koma nga umay sumabat kenkuana a "kas iti gase- la." - Sol. 8:14. 6 Nagpaiduma ti kinapintas ti Kanta ni Solomon. Kinapudnona, naawagan dayta iti "kaiimnasan a kanta." (Sol. 1:1) Nupay kas- ta, saan nga innaganan ni Solomon no siasi- no dagiti agsasao kadagiti dialogo, monolo- go, ken tagtagainep iti kanta. Sigun iti The New Interpreter's Dictionary of the Bible, "da- giti detalye a kas iti tampok, pasamak, taray ti estoria, ken karakter ket saan nga isu ti napateg." Tapno saan a madadael ti namaris ken naindaniwan a pannakaputar ti kanta, saan a nadakamat ti nagan dagiti agsasao. Ngem maammuam no asino ti matuktukoy babaen ti ibagbagana wenno ti naibaga ken- kuana. Kitaen ti kahon a "Dagiti Tampok ti Kanta ni Solo- mon" iti Pannakatarus iti Kasuratan, Tomo 1, panid 1340. 6. Apay a kasla narigat a tukoyen no asino dagiti agsasao iti kanta? ENERO 15, 2015 29
"DAGITI EBKAS TI PAMMATEGMO NASAYSAYAATDA NGEM ITI ARAK" 7 Ti Kanta ni Solomon ket napnuan kada- giti 'ebkas ti pammateg' iti nagbaetan ti ba- lasang ken ti pastor. Nupay nayebkas dagita iti estilo a gagangay kadagiti Dumaya aga- rup 3,000 a tawenen ti napalabas ken maba- lin a kasla karkarna iti agdama, napnuan dagita iti kaipapanan, ken matarusantayo ti rikrikna ti balasang ken ti pastor. Kas paga- rigan, dinaydayaw ti pastor dagiti nalanay ken naamo a mata ti balasang babaen ti pa- nangyaspingna kadagita iti "matmata dagiti kalapati." (Sol. 1:15) Inyarig met ti balasang dagiti mata ti pastor, saan nga iti matmata ti kalapati, no di ket kadagiti kalapati a mis- mo. (Basaen ti Kanta ni Solomon 5:12.) Para kenkuana, nagpintas ti nangisit nga alinta- tao ti mata ti pastor a kas iti kalapati nga ag- digdigus iti gatas. 8 Saan nga amin nga ebkas ti pammateg a nadakamat iti kanta ket tumukoy iti pisikal a kinapintas. Usigentayo ti kinuna ti pastor maipapan iti panagsasao ti balasang. (Basa- en ti Kanta ni Solomon 4:7, 11.) Imbagana nga agtedtedted iti bibigna ti "diro ti kala- ba." Apay? Gapu ta ti "diro ti kalaba" ket nasamsam-it ken naim-imas ngem iti diro a naanginan. Ti sasao a "diro ken gatas adda- da iti baba ti dila [ti balasang]" kayatna a sa- wen a makaay-ayo ken naimbag ti panagsa- saona, a kas iti diro ken gatas. Idi ngarud imbaga ti pastor iti balasang a, "naan-anay a napintaska, . . . awan pamilawan kenka," sa- anna laeng a tuktukoyen ti pisikal a kina- pintasna. 9 Ti panagasawa ket saan laeng a basta 7, 8. Kasano nga inyebkas ti pastor ken ti balasang ti pammategda iti maysa ken maysa? Mangted ka- dagiti pagarigan. 9. (a) Ania ti ramanen ti ayat iti nagbaetan dagiti agassawa? (b) Apay a napateg nga iyebkas dagiti agassawa ti ayatda iti maysa ken maysa? 30 TI PAGWANAWANAN kontrata wenno pormal a tulagan. Karaman iti dayta ti pudno nga ayat iti nagbaetan da- giti agassawa. Kinapudnona, ayat ti paka- bigbigan ti maysa a Kristiano a pagassawa- an. Ngem ania a kita ti ayat daytoy? Ti kadi ayat a naibatay kadagiti prinsipio ti Biblia? (1 Juan 4:8) Ramanenna kadi ti nainkasigu- dan a panagayat - ti ayat iti nagbaetan dagiti agkakapamilia? Saklawenna kadi ti nabara ken nadungngo a singgalut dagiti pudpud- no nga aggayyem? (Juan 11:3) Romantiko kadi nga ayat dayta? (Prov. 5:15-20) Kina- pudnona, amin dagita ti ramanen ti pud- pudno ken manayon nga ayat iti nagba- etan dagiti agassawa. Mas marikna ti ayat no mayebkas dayta. Nakapatpateg ngarud nga iyebkas dayta dagiti agassawa uray no okupadoda iti inaldaw! Kadagiti kultura a dagiti nagannak ti agpili iti pakiasawa- an ti anakda, saan nga agam-ammo dagi- ti agasawa sakbay ti panagkasarda. Isu a bayat a maam-ammoda ken masursuroda nga ayaten ti tunggal maysa, nasayaat nga agpada nga iyebkasda ti ayatda. Dayta ti mangpasinged ken mangpatibker iti rela- sionda. 10 Adda pay nasayaat nga epekto ti pa- nangyebkas dagiti agassawa iti pammateg- da. Intukon ni Ari Solomon iti balasang a Sulamita nga ikkanna iti "nagsirkulo nga ar- kos a balitok, agraman kadagiti butones a pirak." Pinadpadayawanna pay ket kinuna- na a "napintas a kas iti kabus, nasin-aw a kas iti naraniag nga init." (Sol. 1:9-11; 6:10) Ngem nagtalinaed a di maisin ti ayat ti bala- sang iti patpatgenna a pastor. Ania ti naka- tulong kenkuana nga agbalin a nasungdo ken ania ti nangliwliwa kenkuana bayat ti kaawanna iti sibay ti nobiona? Ibagana ka- datayo. (Basaen ti Kanta ni Solomon 1:2, 3.) Isu ti pananglagipna kadagiti 'ebkas ti pam- 10. Ania pay ti maitulong ti panangyebkas dagiti agassawa kadagiti ebkas ti pammategda?
Saan koma nga agkursonada dagiti Kristiano kadagiti di manamati (Kitaen ti parapo 14) mateg' ti pastor. Para kenkuana, dagidiay nga ebkas ket "nasaysayaatda ngem iti arak" a mangparagsak iti puso, ket ti naganna kas- la iti makapabang-ar a "[nabanglo a] lana a maiparukpok" iti ulo. (Sal. 23:5; 104:15) Wen, nakapatpateg ti masansan a panang- yebkas dagiti agassawa iti pammategda iti maysa ken maysa tapno umuneg ti ayan- ayatda. Ket ti pananglagipda kadagita nga ebkas ti tumulong tapno agtalinaed a natib- ker ti relasionda. SAANYO A RIINGEN TI AYAT "AGINGGA NGA AGDUYOS" 11 Adda met maadal dagiti awanan asawa a Kristiano iti Kanta ni Solomon, nangnang- runa dagidiay agbirbirok iti katakunaynay- na. Awan a pulos ti ayat a marikna ti Sula- mita ken Solomon. Pinagsapatana dagiti annak a babbai ti Jerusalem, ket kinunana: "Saanyo a padasen a riingen wenno gutugo- ten ti ayat kaniak agingga nga agduyos." (Sol. 2:7; 3:5) Apay? Gapu ta di umiso ti aga- yat iti uray asino lattan. No ngarud ti maysa a Kristiano ket kayatnan ti makiasawa, nain- siriban a siaanus nga urayenna daydiay tala- ga a patpatgenna. 11. Ania ti maadal dagiti awanan assawa a Kristia- no iti imbaga ti Sulamita kadagiti annak a babbai ti Jerusalem? 12 Apay nga ay-ayaten ti balasang a Sula- mita ti pastor? Pudno a naguapo ti pastor, a kas iti "maysa a gasela"; napigsa dagiti imana a kas "tubtubong a balitok"; ken luppona a naimnas ken natibker dagiti kas "ad-adigi a marmol." Ngem saan la- eng a napigsa ken naguapo. Para iti bala- sang, "kas iti kayo a mansanas iti teng- nga dagiti kayo iti bakir" ti kayarigan ti "patpatge[nna] iti tengnga ti annak a lalla- ki." Saan a kasta ti marikna ti balasang a matalek ken Jehova no saan a managbu- teng iti Dios daytoy a baro. - Sol. 2:3, 9; 5: 14, 15. 13 Komusta met ti balasang a Sulamita? Isu ket nakapimpintas ta uray la naatrakar kenkuana ti ari nga addaan idin iti "innem a pulo a reyna ken walopulo a kamala- la ken [di mabilang] a babbalasang." Nu- pay kasta, imbilang ti balasang ti bagina kas 'maysa laeng a safron ti tanap iti igid ti baybay' - maysa a gagangay a sabong. Nakaem-emma ken nakapakpakumbaba ti Sulamita, isu nga inyarig ti pastor iti 'lirio iti tengnga dagiti sisiit'! Matalek ti balasang ken Jehova. - Sol. 2:1, 2; 6:8. 12. Apay nga ay-ayaten ti balasang a Sulamita ti pastor? 13. Apay nga ay-ayaten ti pastor ti balasang? ENERO 15, 2015 31
14 Idagadag ti Kasuratan kadagiti Kristia- no a makiasawada 'laeng iti Apo.' (1 Cor. 7: 39) Ti maysa nga indibidual a kayatna ti makiasawa saan koma a makirelasion iti di manamati no di ket bumirok iti maysa a nasungdo nga adipen ni Jehova. Maysa pay, tapno mapagtalinaed dagiti agassawa ti talna ken espiritualidadda bayat a sangsa- nguenda dagiti realidad iti biag, masapul nga adda natibker a pammati ken panaga- yatda iti Dios - nasasayaat a kualidad a nas- ken a sapulen ti maysa iti daydiay agbalin nga asawana. Dagita ti agpada a nasarakan ti pastor ken ti Sulamita iti maysa ken maysa. TI NOBIAK KET KASLA ITI "MINUYONGAN A NAALADAN" 15 Basaen ti Kanta ni Solomon 4:12. Apay nga inyarig ti pastor ti patpatgenna iti "mi- nuyongan a naaladan"? Ti nabakudan wen- no naaladan a hardin ket saan a mabalin a serken ti uray siasino lattan. Mabalinmo la- eng ti sumrek iti dayta babaen ti ruangan nga adda serradurana. Kasta a hardin ti na- kayarigan ti balasang a Sulamita agsipud ta ti ayatna ket agpaay laeng iti agbalinto nga asawana - ti pastor. Saan a nagpaallilaw ka- dagiti panangguyugoy ti ari, ket nagbalin a kas "pader" saan ket a kasla "ruangan" a nalaka laeng a maluktan. (Sol. 8:8-10) Kasta koma met dagiti Kristiano a babbaro ken babbalasang ita. Ipaayda laeng koma ti ayat ken pammategda iti agbalinto nga asawada. 16 Idi inawis ti pastor ti balasang a Sula- mita a mapanda agpagnapagna, saan a pina- lubosan dagiti kakabsatna a lallaki. Imbes ketdi, imbaonda nga agbantay iti kaubasan. Apay? Dida kadi agtalek kenkuana? Pampa- nunotenda kadi nga amangan no adda di umiso nga aramidenda? Saan. Kayatda la- eng a mailiklik ti adingda a balasang iti su- lisog. (Sol. 1:6; 2:10-15) Adda maadal ditoy dagiti Kristiano a babbaro ken babbalasang: No agdeyt ti maysa a baro ken balasang, agannadda koma tapno saanda a matnag iti immoralidad. Liklikanda koma a duduada laeng iti maysa a lugar. Nupay mabalinda nga ipakita ti ayatda iti maysa ken maysa iti nadayaw a pamay-an, liklikanda koma dagi- ti situasion a mangituggod iti immoralidad. 17 Kaaduanna nga agkasar dagiti agnobio gapu ta agin-innayat ken agpimpinnategda unay. Ni Jehova ti namunganay iti panagasa- wa ket kayatna a manayon ti relasion dagiti agassawa, isu a nagpateg nga ikagumaanda a pagtalinaeden ti bara ti ayan-ayatda ken ti kinadungngoda iti maysa ken maysa. - Mar. 10:6-9. 18 No agsapsapulka iti agbalin a kataku- naynaymo, sapulem daydiay pudpudno a maipategmonto. No nabirokamon, ikagu- maam a pagtalinaeden a di bumaaw wenno agmawmaw ti panagayatmo, kas iti naisa- laysay iti Kanta ni Solomon. Agsapsapulka man iti asawa wenno addaankan, sapay koma ta matagiragsakmo ti pudpudno nga ayat - "ti gil-ayab ni Jah." - Sol. 8:6. 14. Ania ti masursuro dagiti Kristiano nga agtari- gagay a makiasawa maipapan iti ayat a nailadawan iti Kanta ni Solomon? 15. Ania ti masursuro dagiti Kristiano a babbaro ken babbalasang iti ulidan ti balasang a Sulamita? 16. Ania ti isuro ti Kanta ni Solomon maipapan iti pannakideyt? 17, 18. Ania ti naitulong kenka ti panangusigtayo iti Kanta ni Solomon? s Libre a mai-download n o daytoy a magasin ken ti dadduma pay a publikasion iti /ilo p Mabalin met a basaen online ti Baro a Lubong a Patarus Kitaen ti /ilo wenno i-scan ti code L I - 5 1 / 1 0 5 1 w 9 0 9 0 4 1


Setiembre 12, 2022 (Dagiti) Patpatgen a Nagannak wenno (Dagiti) Mangbanbantay: Daytoy ti panggep ti Departamento (Departamento) ti Edukasyon ti Estado ti Hawaii tapno seguradoen ti pannakapantay-pantay, panangpapigsa, ken kalaingan iti edukasyon para dagiti amin nga estudyante. Iso nga, dinggen mi ti boses dagiti estudyante kas isoda dagiti kasapi dagiti aramid ti Departamento nga mapapintas ti praktis dagiti agsursuro ken mapapintas ti dagup nga klima ti eskuelaan. Ti opinyon ti anak mo ket napateg la unay. Amin dagiti estudyante iti lebel 3-12 ket maikari nga makipaset iti Tawen ti Eskuelaan 2022-2023 Panorama Surbey ti Pannakaawat ti Estudyante nga nakaiskediul nga aramiden ti rugi ti Nobyembre. Ti anak mo ket madamag nga sumungbat dagiti tungtong nga maibasar ti kuarto ti pagadalan ti anak mo ken ti buo nga napadasan na ti eskuelaan. Dagiti resulta ti sarbey ket usaren kas maysa nga form dagiti datos para dagiti agsursuro tapno pagkitaan kas parte ti Napateg nga Paset ti Propesyonalismo iti Sistema ti Pagimbagan ti Edukador. Ti Panorama Surbey ti Pannakaawat ti Estudiante ket narang-ay babaen ti panangidaulo ni Doktor Hunter Gehlbach, Propesor ken Bise Dekano iti Eskuelaan ti Edukasion ti Unibersidad ti John Hopkins, ken Direktor ti Panagsukisok iti Edukasion ti Panorama. Ni Dr. Gehlbach ken ti maysa a grupo ti panagsirarak manipud iti Graduado nga Eskuelaan ti Edukasion ti Harvard ket sinurotda ti nainget a proseso ti panagrang-ay ti surbey a buklen dagiti panagrepaso ti literatura, dagiti grupo a mangipamaysa, dagiti feedback manipud kadagiti eksperto iti aglawlaw ti pagilian, dagiti kognitibo nga interbiu kadagiti estudiante, ken adu a round ti panagpiloto ken panagpino. Ti sarbey ket available para iti panagrepaso ti website ti Departamento: Kompidensial dagiti indibidual a sungbat dagiti estudiante ken saan a masurot. Tapno mataginayon ti kinakompidensial, dagiti sungbat iti online survey ket direkta a maiyallatiw iti isu met laeng a kompania ti surbey tapno maproseso. Dagiti nagupgop a datos ti sungbat dagiti estudiante ket maipadamag kadagiti grupo ti panangidaulo ti Departamento ti Edukasion ti Estado ti Hawaii, dagiti prinsipal, ken dagiti mannursuro tapno makatulong a mangpasayaat kadagiti aramid ti edukasion. Saan a maipadamag dagiti indibidual a sungbat. Boluntario daytoy a surbey; nupay kasta, napateg dagiti panangmatmat ti anakmo tapno masigurado ti de kalidad a sistema ti edukasion. No ti anak mo awan ti kusto nga impormasyon nga sungbatan ti saludsod, ti aytem ket mabalin nga laktawan. Ti sarbey ket masapul nga madi lumabes ti 20-30 nga minuto tapno makumpleto. Kiddawenmi ti tulongyo a mangparegta iti anakyo a makipaset ken mangsungbat a sipupudno kadagiti saludsod iti surbey. Awan ti kasapulan a kanayonan nga aramid manipud kenka malaksid no dimo kayat a kompletuen ti anakmo ti surbey. Tapno kiddawen a mailaksid ti anakmo iti surbey, kompletuem ti nairagpin a Porma ti Panagkedked ti Panorama Surbey ti Pannakaawat. I-check ti kahon a "SAAN a makipaset ti anakko iti Panorama Surbey ti Pannakaawat ti Estudiante", punnuam ti kiniddaw nga impormasion, pirmaam ti porma, ken isumitem ti porma iti pagadalan ti anakmo. Masapul a maisumitir dagiti pormas iti pagadalan iti petsa a nailista iti nairagpin a Porma ti Panagkedked ti Panorama Surbey ti Pannakaawat. Iti biang ti Departmento ti Edukasion, agyaman kami ti kooperasyon ken suporta yo kadagiti pangpubliko nga eskuelaan tayo. No adda dagiti aniaman nga saludsod mo, maidawat nga awagam ni Ms. Morgan Yamamoto, Espesyalista ti Ebalwasyon iti Seksyon ti Rebbeng, iti (808) 733-4008 wenno ti Sistema ti Pagimbagan ti Edukador a help desk iti (808) 586-4072. Sipupudno, Sipupudno, Keith T. Hayashi Superintendent Prinsipal KTH:my Nairagpin Ilocano Fall 2022
Nairagpin PORMA TI PANAGKEDKED PANORAMA SURBEY TI PANNAKAAWAT TI ESTUDIANTE No di mo kayat nga makipaset anakmo ti Panorama Surbey ti Pannakaawat ti Estudiante: I-check ti kahon iti baba; • Punnuem ti impormasion; • Agpirma; ken • Isubli iti pagadalan babaen ti , 2022. Iti Eskuelaan: SAAN a makipaset ti anakko iti Panorama Surbey ti Pannakaawat ti Estudiante. Nagan ti Estudiante: Grado: Bantayan: (Adu-bantayan nga eskuelaan laeng) Nagan ti Nagannak: Nagan ti Mannursuro: Pirma ti Nagannak: Petsa: Saan a balido ti porma no awan ti pirma ti nagannak. Daytoy a Porma ti Panagkedked ket balido para iti School Year 2022-2023 Ilocano Fall 2022